
Sa propus un cuvânt deosebit de suggestiv pentru caracterizarea dogmei: paradoxia, 
Inadins nu l-am amintit până acum fiindcă voiam să închinăm un întreg capitol acestei 
laturi a chestiunei. Situaţia mai mult decât ciudată în care ajunge intelectul (sau rațiunea) 
prin afirmatiunea dogmatică a fost observată dintru început. A mustra dogma pentru 
absurditatea ei e cel putin necavaleresc, căci dogma n'a voit niciodată să se prezinte 
altiel decât este, Intre cei dintâi cari remarcă cu o eroică satisfacție paradoxia dogmei a 
a fost Tertulian, Lui i s'au atribuit faimoasele cuvinte pe care de altfel niciodată nu le-a 
scris: „credo quia absurdum est“ *), Dar și alti teologi din toate timpurile își dau seama 
de firea paradoxală a dogmei. Un Luther afirmă că revelatiile lui D-zeu sunt „impossibilia, 
mendacia, stulta, infirma, absurda, abominanda, haeretica et diabolica, si rationem consulas”, 
El a istovit dicţionarul injuriilor ce se pot aduce dogmei „si rationem consulas“, Moses 
Mendelssohn susținea că în dogmă intelectul începe a lua un caracter liric, Dela Kierke- 
gaard încoace — mai ales în cadrul teologiei dialectice (Karl Barth, Gogarten, Brunner, 
etc.) se subliniază cu toată tăria paradoxia dogmelor. Din nenorocire însă dela niciunul 
dintre acești teologi nu aîläm cu suficientă preciziune în ce consistă această paradoxie 
şi mai ales prin ce se deosebește paradoxia dogmatică de alte paradoxii cum se găsesc 
atâtea în istoria metafizicei. In teologia dialectică care actualmente se discută cu atâta 
aprindere în toate cercurile, fie protestante, fie catolice, paradoxia dogmatică e la fiecare 
pas confundată cu paradoxele dialectice, si uneori cu paradoxele gândirei magice, de 
cari ne vom ocupa întrun viitor capitol. Problema paradoxiei dogmatice pusă diferenţial 
ne va da prilejul să relevăm o trăsătură caracteristică a metafizicei dogmatice spre 
deosebire de orice altă metafizică profand, fie rationalista, fie dialectică, fie de altă natură, 

Toate paradoxiile asupra cărora intentionäm să ne oprim se presintâ ca sinteze de 
afirmatiuni antinomice (reale sau aparente) despre un oarecare lucru. In cele mai multe 
cazuri paradoxiile metafizicei se rezolvă logic. E în ele un joc cu ochiuri si noduri cari 
se desfac dela sine dacă apuci si tragi bine firul adus și întors după degetele logicei, Câte 
odată însă paradoxiile sunt indisolubile, cu noduri pe cari nu le pot tăia decât îngerii 
cu săbii de foc, | 

Eleatii, vechii închinători la altarul logicei, sunt cei dintâi cărora le revine meritul 
de a fi remarcat că lumea concretului (intuitiv sau imaginar, lumea spaţiului, timpului, 
mișcărei și diversului) cuprinde din punct de vedere logic o mulțime de contradicții sau 





*) Adevăratele sale cuvinte au fost: Crucifixus est dei filius, non pudet, quia pudendum est. Et mortuus 


est dei filius; prorsus credibile est, quia ineptum est. Et sepultus resurrexit; certum est, quia impossibile est‘ 
(De carne Chr. 5). 

de antinomii latente, Zeno a cheltuit in argumentele sale menite să demonstreze imposi- 
bilitatea mişcării fizice o agerime de minte, care și astăzi mai trezește admiraţie, Cât de 
grave au fost argumentele eleatului o dovedește în deajuns faptul că mari gânditori, în- 
cepând cu Aristotel si sfârșind cu Bergson, s'au oprit cu insistență asupra lor si le-au 
discutat cu toată seriozitatea, Herbart a fost ultimul care le-a sustinut, nu chiar în aceeași 
formă, dar în acelaş spirit. Nu vom insista asupra tuturor argumentelor eleatice, Ajunge 
să amintim unul, Zeno susțineă de pildă că mișcarea e imposibilă fiindcă o distanță ce 
urmează să fie parcursă, supusă succesiv actului de împărțire cuprinde infinit de multe 
distanţe ; infinit de multe distanţe cari trebuesc toate parcurse întrun timp limitat, E 
posibil să se parcurgă infinit de multe distanţe întrun timp limitat? Zeno credea că 
nu. S'a răspuns că și „timpul limitat” ca și distanţa în discuţie cuprinde infinit de multe 
momente, cărora le-ar corespunde tot atâtea acte infinitesimale de mișcare, Dar dificultatea 
începe desesperant: Cum se poate ca o distanţă limitată (sau durată limitată) să cuprindă 
infinit de multe parti si totuşi să fie limitată? etc, etc, De sigur că Zeno nu avea drep- 
tate să concludă din ingenioasele sale argumente asupra imposibilității mişcării ci numai 
asupra imposibilității de a gândi logic mișcarea. El a adoptat însă principiul fundamental 
al eleatismului potrivit căruia nu poate să existe decât ceeace se poate gândi logic (fără 
contradicții), Ceeace s'a găsit de bine să i se opună de la gânditorii antici și până astăzi 
se referă in fond la ultima teză si nu la esenţa argumentelor sale împotriva mișcării, 
Replica promptă ce í s'a dat, a fost: poate să existe și ceeace nu se poate gândi logic, 
Ba, în anume sens, există numai concretul, care nu intră prin strunga îngustă a logicei, 
Deci mișcarea există. Cunoscuta teză a lui Bergson că logica falsificä mișcarea, actul, 
devenirea, nu e în cele din urmă decât o variantă subtilizatä a afirmatiunii că există 
numai concretul intraductibil în termeni logici, Dacă s'ar trece cu răbdare în revistă toate 
discuţiile — tot atâtea prilejuri de adevărate bravuri ale spiritului logic — în jurul pro- 
blemei mișcării, s'ar constata că există cel putin într'o privinţă un acord general, sus- 
ceptibil de a fi formulat astfel: concretul (mișcarea) depășește logicul. 

Fata de constatarea că concretul depășește logicul sunt posibile trei atitudini: 

1, Afirmarea logicului ca exclusiv existent (concretul se degradează la simplă iluzie), 

2, Afirmarea concretului ca exclusiv existent (logicul se degradează la valoarea de 
ficţiune), 

3. Afirmarea unui modus vivendi între logic si concret, 

Pentru gânditorii, excelând de obicei prin facultăţi analitice, cari declară logicul ca 
exclusiv existent, problema filosofiei se desenează în sensul înlăturării tuturor contra- 
dictiilor din experienţa cosmică a omului (Herbart a fost ultimul mare reprezentant al 
acestei straduinte). 

Pentru gAnditorii cari declară concretul drept exclusiv existent, problema filozofiei 
se schifeazâ în sensul denuntärii tuturor fictiunilor logice si al restauratiei concretului în 
toată plenitudinea drepturilor sale (positivismul pur, Bergson ”), 

. Eleaţii între cei vechi şi Herbart între cei noi constată contradicţiile latente ale 
concretului, dar purcezând cu mari convingeri din logic și baricadându-se temerari după 
logic, ei neagă existența concretului intuitiv sau inventează întregi sisteme metafizice spre 
a-l face totuși inteligibil ca simplă „aparenţă“. 

Intuitionistii departe de a vedea în contradicţiile logice ale concretului o insuficiență 





*) Bergson denunță în «Datele Imediate ale Constiintei» toate falsificärile pe care logica le introduce in | 
psihologie; în «Materie şi Memorie» toate fictiunile cu care logica îngreuiază problema percepţiei si a ra- 
portului între spirit și materie; in «Evoluția Creatoare> toate falsele note pe cari intelectul le atribue evoluției, 

a acestuia, sunt mai curând dispuși să interpreteze această împrejurare ca un neajuns 
esenţial al logicei, 

Dialectica și raționalismul (fie metafizic, fie științific) cu mai mult sens pentru mi- 
rifica complexitate a existenţei, s'au hotărît pentru un modus vivendi între logic si con- 
cret, Firește că raționalismul imaginează cu totul altfel acest modus vivendi decât dia- 
lecticienii, Pentru rationalism logicul și concretul se justapun sau se împletesc fără a se 
confunda, Raționalismul nu tine seama de contradicţiile latente ale concretului; el își ia 
doar infeleapta sarcină, nu atât de a dizolva concretul în relatiuni absolut logice, cât 
de a-l organiza în vederea unei ordine ideale ce o visează, Raționalismul va opera în 
consecință și cu „concrete fundamentale“ ireductibile, fie intuitive, fie imaginare, Dia- 
lectica închipuie acel modus vivendi de care vorbim ca o adaptare a logicului la concret 
si invers, Dialectica concepe o existență intermediară între logic și concret, față de care 
insus logicul si concretul cad pe un plan secundar, Dar despre aceasta mai la vale, 

Eleatii au descoperit contradicţiile logice si latente ale concretului, dar ei socot 
tocmai contradicţiile în discuţie motiv suficient și îndemn imperios de a tăgădui orice 
valoare obiectivă concretului, Eleatii, cari și-au făcut din inadaptare la lumea simțită un 
principiu spiritual, înlătură contradictia si condamnă tot ce conţine contradicție pentru 
ei contradictia nu e decât simptom de iluzie; ei nu se ridică la afirmarea contradictiei, 
la „paradoxie“, de aceea ei nici nu pot să vină în discuţie pentru noi. Intr'o situaţie 
“analoagă deși din motive diametral opuse ajung intuitionistii, după cari contradicţiile 
concretului devin pricină de negare a logicului, Nici ei nu cunosc paradoxia esenţială, 

Rămâne să ne ocupăm de paradoxiile dialectice și de cele rationaliste. 

Vorbind despre paradoxiile dialectice nu ne putem ocupa de toate variantele a- . 
cestei specii de sândire: vom alege exemple caracteristice din sistemul gânditorului care 
a șlefuit dialectica dându-i o desăvârșire dincolo de care anevoie mai e cu putință un 
nou pas, Acel gânditor e Hegel. Dialectica antică a unui Heraclit e prea metaforică, cea 
a lui Proclos prea mitologică, pentru a ne servi pilde decisive, Tot așa sintezele dialec- 
tice ce se găsesc bunăoară in tabla categoriilor la Kant, sau în sistemul sumar dialectic . 
al lui Fichte le socotim cel mult ca o pregătire a dialecticei hegeliene. Abia la Hegel 
apare dialectica neamestecatä cu alte forme de gândire si deplin cristalizatâ ca metodă, 
Economia lucrării nu ne îngăduie însă să analizăm decât acele idei ale lui Hegel, cari 
se substituesc cu ușurință oricărei alte dialectice, adică acelea care sunt reprezentative 
si pilduitoare si pentru gândurile unor autori mai noui sau chiar de acută actualitate 
(Kroner, Jonas Cohn, etc,). Cu tot dinadinsul trebue să ne preocupe în studiul de fata 
închinat analizei dogmaticului în deosebi concepţia hegeliană despre „conceptul concret”, 
Gândirea dialectică operează după Hegel cu „concepte concrete“, A încerca să determini 
aceste „concepte concrete” înseamnă să expui în definitiv însăși metoda dialectică, „Con- 
ceptele concrete“, expresie sumară şi uimitor de fericită a unei metode, nu sunt concepte 
în sensul strict al logicei tradiţionale, Ele reprezintă un fel de construcții sui generis, 
având un caracter centauric, ibrid. „Concept concret“ vrea să spună o construcţie care 
se bucură în acelaș timp si de privilegiile abstractiunei si de virtuțile concretului, Un 
exemplu din sute : conceptul concret „devenire“. Conceptul concret „devenire” luat ca 
ceva concret şi privit în această calitate din punct de vedere abstract-logic dobândeşte 
un ciudat aspect de tensiune interioară, de problematic, frizând imposibilul ; analizându-l 
mai deaproape subt aspect pur logic el se despică în componente contrare (neexistentä- 
existență) cari se exclud, Acelas concept concret de „devenire“ luat ca ceva abstract si 
privit în această calitate din punct de vedere „concret“ se prezintă ca ceva în perfect 
echilibru, fără echivoc și dincolo de orice tensiune interioară, ca un tot perfect solidar 

cu sine insus. Orice „concept concret“ îngăduie să fie discompus din punct de vedere 
logic-abstract în momente, cari se împotrivesc, orice „concept concret” comportă subt 
acest unghiu formule antinomice *), Orice „concept concret“ reprezintă însă din punct 
de vedere concret o sinteză posibilă de momente abstracte contrare, Antinomia neexis- 
tentä-existentä la care reducem conceptul concret de „devenire“, subt unghiu abstract, 
e anulată prin sinteză de o totalitate concretă (căreia pe un plan conceptual îi cores- 
punde tocmai conceptul de „devenire”). De sigur că „conceptul concret“ asa cum il voia 
Hegel și cum trebue înţeles în orice sistem dialectic, nu se identifica în întregime nici 
cu abstractiunea, nici cu concretul intuitiv; el e o plăsmuire pentru sine, intermediară 
sau cum am numit-o centauricd. Ceeace nu înseamnă că la baza paradoxiilor sale n'ar 
sta ciudata alternanță de puncte de vedere despre care vorbim. Un așa numit concept 
concret reflectat în oglinda abstract-logicului se prezintă ca antinomie, reflectat în concret 
se prezintă ca sinteză de momente ce se exclud, ,N'ar fi greu, spune Hegel, să arăţi 
unitatea existenţei si nimicului în orice fapt sau gând... Despre existenţă și nimic trebue 
să se afirme că nu este nimic în cer și pe pământ ce n'ar cuprinde existenţă si neexis- 
tență“.**), Fiindcă totul e: devenire, Ceeace subt unghiu logic pare imposibil, antinomic, 
paradoxal, se dovedește a fi posibil și sintetic realizat prin concret, Concretul e marele 
câmp unde isi găsește soluţia orice paradoxie dialectică (unitatea contrariilor) ***). 

Faţă de paradoxiile dialectice paradoxia dogmatică e de altă natură. Antinomicul 
dogmatic se deosebește de antinomicul dialectic prin aceea că exclude o sinteză prin 
concret, Pe când sinteza dialectică e susceptibilă de a fi cunoscută prin concret, sinteza 
dogmatică se așează în desacord cu concretul; toată structura, articulaţia și configurația 
concretului refuză un acord cu antinomicul dogmatic. Concretul, care constitue pentru pa- 
radoxia dialectică un domeniu suprem de justificare, se impotriveste paradoxiei dogmatice, Cu 
ajutorul concretului se poate foarte bine concepe sinteza antinomicâ: neexistentä // existenţă 
= devenire“, Dar acelaș concret opune un veto definitiv și categoric unei sinteze dog- 
matice de un conţinut ca acesta: „o substanţă poate să piardă substanţă si totus să rămână 
întreagă“, Paradoxiile dogmatice sunt paradoxii nu numai pe planul logic, precum cele 
dialectice, ci si în concret. Soluţia paradoxiei dogmatice e irealizabilă cunoasterei, ea e 
postulată în transcendent, 

Dacă antinomicul dogmatic sar conlunda în adevăr cu cel dialectic, sar obţine 
atâtea formule dogmatice câte „concepte concrete “ există, căci orice concept concret admite 
după chiar mărturisirea lui Hegel formule antinomice. Cunoaștem însă numai un număr 
foarte restrâns de dogme în sensul pe care ne-am hotărît să-l dăm acestui cuvânt, Numai 





*) „Die tiefere Einsicht in die antinomische, oder wahrhafter in die dialektische Natur der Vernunit 
zeigt überhaupt jeden Begriff als Einheit entgegengesetzter Momente auf, denen man also die Form antino- 
mischer Behauptungen geben könnte. Werden, Dasein u. s. f. und jeder andere Begriff könnte so seine be- 
sondere Antinomie liefern und also.so viele Antinomien aufgestellt werden, als sich Begriffe ergeben". (Wis- 
senschaft der Logik, Hegel — I. 184, Nürnberg bei L. Schrag 1812. Reedit. de Georg Lasson bei Felix Meiner, 
Leipzig 1923), 

**) Ibid p. 69. 

***) Aspectele diferite (antinomic si sintetic) pe care le are ideea dialectică si care rezultă din alternanța 
punctelor de vedere (abstract și concret) din care e privită ideea, devin în concepția lui Hegel momente in 
mișcarea dialectică a „ideiei absolute“ însăşi, deci o însușire dinamică inerentă ideiei absolute. Hegel care 
pune accentul pe gândirea concretă şi care nu acordă abstract-logicului (in sens traditional) şi concretului in- 
tuitiv nici o însemnătate metodică, s'ar apăra poate de această interpretare, Noi care ţinem la diferențierea, 
tradițională între abstract-logic si concret (un fir conducător în acest studiu) încercăm să arătăm cum se pre~ 
zintă „conceptu concret” (gândirea concretă) subt acest unghiu optic. Fiindcă așa numita gândire concretă nu 
e după părerea noastră ceva functional cî o construcţie, o concepție. Si ca atare o supunem disociatiei ce ne 
conduce dealungul întregului studiu, 

gânditori cari și-au făcut sistem din dialectică au putut să susțină că dogma reprezintă 
un fel de gândire dialectică embrionară, un început de dialectică, o primă fază *). Este 
însă după cum am văzut o deosebire esenţială între cele două feluri de gândire. Formula 
dogmatică constitue un tip aparte, Dialectica se găsește cu totul în alt raport cu concretul 
decât dogmaticul. Sinteza dialectică e imbratisata de croncret, sinteza dogmatică e respinsă de 
concret **), Teologia dialectică actuală (Karl Barth, Gogarten, Brunner) concepe para- 
doxiile credinţei ca un fel de dialectică trunchiată, oloagă, compusă numai din teză si antiteză, 
fără sinteză. Găsim că oasemenea determinare a dogmei e cu totul insuficientă, Deoparte 
fiindcă dogma vrea să fie o sinteză (postulat transcendent), și de altă parte fiindcă orice 
teză și antiteză, dacă sunt de natură dialectică au și o sinteză în concret, Dialecticei 
nu i se poate tăia al treilea picior. Dacă o antinomie se prezintă fără posibilitate de 
sinteză în concret, asta înseamnă că teza și antiteza nu sunt de natură dialectică, 

O lămurire se impune încă în ce privește rolul negativ al concretului fafa de sinteza 
dogmatică. Sinteza dogmatică e în desacord radical si stabil cu concretul nu fiindcă s'ar 
referi la ceva transcendent, ci independent de acest fapt, Există doar atâtea teze meta- 
fizice cari se rapoartă la transcendent fără de a fi prin aceasta dogmatice, adică in 
desacord cu concretul, Conceptele în sine utilizate în dogme sunt concepte obișnuite, 
concepte cu corespondențe în concret, sau realizabije într'un concret imaginar ("persoană“ 
„fiinţă“, „substanţă“, „numere“, „natură“, „esențe“, etc.); dogma diformeazâ raporturile 
logice inerente acestor concepte in așa fel că sinteza lor devine irealizabilä in concret; 
sinteza lor fiind aci imposibilă, se postulează o sinteză în transcendent, Cu alte cuvinte 
sinteza dogmatică e în desacord cu concretul nu fiindcă se referă la transcendent pur 
și simplu, ci fiindcă implică o anume concepţie despre transcendent care se poate exprima 
în concepte (cu corespondențe în concret) dar care nu se poate logic exprima în asemenea 
concepte. Dogma utilizează concepte cu corespondențe concrete, dar postulează o sinteză 
refuzată de concret. Antinomia dogmatică e deci într'un fel de raport bivalent cu concretul, 
Elementele sunt afirmate de concret, îmbinarea lor negată de concret. Faţă de acest 
raport bivalent al antinomiei dogmatice cu concretul, raportul antinomiei dialectice cu 
concretul e univalent, de totală justificare a ei prin concret, 


* 
* + 


După ce am diferențiat dogmaticul de dialectic, urmează să-l îngrădim și fata de 
unele concepții de limită rationalista cu care ar putea fi confundat. E vorba si de astă 
dată despre metode aplicate în metafizică. In metafizica indică, în cea chineză, și tot asa in 
neoplatonism ca și în gândirea europeană dela Cusanus până la Schelling. Materialul ce 
ne stă la dispoziţie e vast, Alegerea exemplelor vom insoti-o de grija pentru puterea 
lor de ilustrare, E 





i 


*) Există fără îndoială în dogmatica creștină si formule care cu oarecare libertate exegeticä pot lua 
eventual o înfăţişare dialectică. Astfel de pildă întrupărei temporale a Logosului i s'ar putea atribui un caracter 
dialectic în sensul că orice om ar reprezenta o astfel de întrupare. Orice om ar fi-astfel in termeni dialectici 
ieşirea din sine si întoarcerea la sine a Logosului (ca idee). Intruparea „vremelnică” a ,vesnicului” o singură 
dată în Istorie în persoana lui Isus Christos e teza care chinue în deosebi pe Kierkegaard. Interesant e că 
Kierkegaard voind să arate paradoxia credinței s'a oprit în doctrina creştină tocmai la o teză susceptibilă şi de 
o interpretare dialectică (magic fixată asupra unei apariţii unice : Isus Christos). Prin ceeace se dovedeşte că 
Kierkegaard, oricât a voit, nu şi-a dat seama de toată prăpastia dintre dogma și dialectică, 

**) Rolul concretului fie positiv fie negativ in sinteza dialectică și în sinteza dogmatică nu trebue confundat 
cu controlul acestora. din partea ,experientei”. Concretul putând fi şi de natură cu totul imaginară, depășește 
mult experiența, Dacă sinteza dogmatică ajunge în conflict cu concretul, aceasta provine din diformarea rapor- 
turilor logice dintre conceptele pe care le întebuințează şi nu din faptul că ar afirma ceva ce e desmintit de 
experienţă, Experienţa nu cade încă deloc în discuţie, 

Cele mai instructive paradoxii metafizice ni le oferă filosofia indică, Străvechiul si 
celebrul imn al creatiunei (Rigveda) înzestrează transcendentul cu atribute cari se ex- 
clud; dar acolo avem poate de aface mai mult cu o întrebuințare metaforică a cuvin- 
telor, deci cu antinomii la figurat — improprii de a servi pilde concludente în ordinea 
de idei ce ne preocupă, In textele Brahmana (cari urmează cronologic după Vede) si 
apoi în Upanisade apar întâiele formule metafizice cari îngăduie să le privim fără reti- 
cente ca atare, Formulele privesc existența divină, sufletul, si tot așa raportul dintre 
ele, Cum trebue înțeles acest raport, vag formulat într'un întreg sirag de texte din 
Brahmana, Upanisade si Sutre, cu imprecizii si echivocuri, s'au străduit să arate cu tot 
aparatul cerut de dificultăţile chestiunii „marile sisteme“, „comentariile“ (marii gânditori 
inzi nu vor să fie decât comentatori ai unui patrimoniu anonim de idei). În deosebi ul- 
timul grup de Sutre a stârnit discuţii multe si înverșunate divergențe de păreri, Se afirmă 
anume în aceste Sutre că ,,Jîva‘, adică sufletul individual e o „parte“ (amsa) din Brahman ° 
(Dumnezeu), Dar aceleași Sutre susțin că Brahman „nu simte plăcere si nu sufere“, Se 
stabilește astfel pe lângă o identitate (Jiva care simte plăcere și sufere e o parte din 
Brahman) şi o deosebire (Brahman nu simte plăcere și nu sufere), Echivocul a provocat 
exegeze pasionate, In adevăr pe această chestiune se clădesc oarecum deosebirile fun- 
damentale între marile sisteme metafizice ale Indiei. Șamkara, cel mai cunoscut dintre 
comentatori, crede că raportul între sufletul individual și Brahman trebue înţeles astfel: 
există un Brahman acategorial, adică mai presus de orice atribut, si acest Brahman-Dum- 
nezeu acategorial e tot ce există, Sufletul individual nu e decât o iluzie sau simplu 
reflex al lui Brahman, deci nici identic cu acesta, nici deosebit de acesta, Intre meta- 
fizicienii timpurilor Samkara e alături de Plotin acela care afirmă cel mai hotărît că 
Dumnezeu e acategorial (indeterminabil prin concepte), Se pare însă că tocmai comen- 
tariul lui Samkara, atât de neted și în fond atât de logic, corespunde cel mai putin 
textelor pe care le interpretează, Comentatori mai puţin cunoscuţi în Europa ca Ramanuya, 
Nimbarka, Vallabha, sunt hotărît potrivnici unui asemenea fel de a vedea raportul dintre 
Dumnezeu si sufletul individual. Ei ar voi să caracterizeze pe Brahman nu numai prin 
. negatiuni ci și prin afirmatiuni. Vallabha de exemplu susține „caracterul dublu” al lui 
Brahman ; ceeace înseamnă: Despre Brahman se poate, spune în acelaș timp atât că are 
toate atributele cât și că nu le are. Comentarii analoage vor si un raport cu dublu ca- 
racter între Brahman si Jiva (sufletul individual), Astfel se afirmă că sufletul individual, 
fara de a fi iluzie, e si nu e identic cu Brahman, 

Cu aceste câteva formule trebue să ne ocupăm mai de aproape, 

1, Dacă ne asezäm pe punctul de vedere al lui Samkara putem formula urmäto- 
rul paradox: „Eu sunt tu“, Paradoxul acestei identități se rezolvă lôgic prin afirmarea 
că Brahman este unicul substrat al tuturor lucrurilor. Eu sunt Brahman, tu ești Brahman, 
Deci eu sunt tu (dat fiind însă că Brahman e singur existent, eu și tu suntem numai 
reflexe iluzorii ale lui), Transcendentul acategorial a lui Samkara nu e și nare de ce 
să fie paradoxal; totuși subt unghiul transcendentului acategorial admis ca singur existent 
se stabilesc anume paradoxii în concret; un astiel de paradox e tocmai cel amintit: 
„eu sunt tu“, Paradoxiile acestea sunt însă perfect inteligibile și se rezolvă in chip logic 
de îndată ce aderăm la teza monistă a lui Samkara, adică de îndată ce afirmăm exis- 
tenta unui Brahman acategorial şi caracterul părelnic al tuturor lucrurilor concrete, 

2. Vallabha vorbeşte în paradoxii despre Brahman, definindu-l antitetic (Brahman 
are si nu are toate atributele), Dar Vallabha izbutește. să-și enunte paradoxia - numai 
deplasând sensul ce-l dă ideii de Brahman, El închipuie pe Brahman când ca ultimă ex- 
presie abstractă a existenţei, când ca totalitate a existenței, Ca supremă abstracţie 

Brahman se subtilizeazä in acategorial, ca totalitate a existenței Brahman dobândește 
toate atributele. Astfel si paradoxia lui Vallabha se rezolva logic, 

3. Despre Brahman (acategorial, transcendent) se poate vorbi antinomic si in sensul 
că í se dă atribute contradictorii deopotrivă insuficiente, Procedeul presupune din capul 
locului că orice concept luat din lumea simţurilor nu e îndeajuns de încăpător pentru 
caracterizarea acategorialului, Antinomia întrebuințată împrumută în cazul acesta mai 
mult o funcţie metaforică, 

Toţi comentatorii fără deosebire s'au căznit, precum se vede, să soluţioneze logic 
afirmatiunile echivoce-paradoxale despre Brahman cuprinse în Sutre și în alte texte. 
. Textele în chestiune n'au fost tâlcuite nici odată dogmatic, desi pe temeiul lor sar fi 
putut clădi si formule pur dogmatice, lată de o pildă o astfel de formulă dogmatică 
despre raportul dintre Brahman și sufletul individual, Am spus că în ce priveşte acest 
raport Sutrele susțin: sufletul individual e o parte din Brahman și totus deosebit de el. 
Pentru soluționarea echivocului sunt posibile două esiri logice, stăruitor propuse de 
altfel de diverşi comentatori: | 

a) Sufletul individual e iluzoriu (simplu reflex a lui Brahman), 

b) Sufletul e si nu e identic cu Brahman, adicä în sens abstract da (Brahman e 
principiul sufletului individual), in sens concret nu (Sufletul individual în plenitudinea sa 
concretä isi depäseste principiul). 

Textele Sutrelor s'ar fi împăcat însă si cu o veritabilă formulă dogmatică, de o 
înfățișare ca aceasta: sufletele individuale sunt reale, ele emană din Brahman, dar 
rămân unite și substanţial identice cu Brahman, 

Oricât de indrazneti, nici un gânditor indic nu s'a încumetat la formularea dogma- 
tică, deși aveau toate elementele date pentru aventura aceasta spirituală, Comentatorii 
inzi, mentinându-se în oarecare rezervă, cultivă cel mult antinomia unor termeni insufi- 
cienti spre a exprima acategorialul (punctul 3), sau paradoxia rezultând din ambiguitatea 
sau elasticitatea de sens a termenului Brahman (punctul 2), 


* 
* * 


In legäturä cu comentariile moniste ale lui Samkara am pomenit paradoxiile con- 
cretului prívit subt unghiul acategorialului metafizic. In aceeasi ordine de ídeí mai cítâm 
pentru curiozitatea lor paradoxele gânditorului chinez Hui Si (sec. IV inainte de Christos). 
lată câteva din ele: „O săgeată în sbor nu e nici in mișcare, nici în repaus”, „Soarele 
apune când e in zenith. „Dacă cineva pleacă astăzi la Yuéch a ajuns eri acolo”, „O 
broască ţestoasă e mai lungă decât un șarpe“, etc. *) Cercetători europeni sedusi de 
aparenţă au asemănat aceste paradoxe cu cele ale lui Zeno Eleatul. In realitate Zeno in- 
cercase pur și simplu să gândească logic mișcarea si neizbutind decât antinomic, i-a ne- 
sat existența, Teza lui Zeno e expresia supremei dictaturi a logicei, Hui Și săvârșește 
cu totul altceva, El se așează în fondul transcendent al lucrurilor, în „Tao“, care în în- 
chipuirea lui trebue să fi fost acelaș ca si pentru alţi gânditori chinezi. Si de acolo din 
transcendent deschide o fereastră asupra concretului lumei noastre. Cum Tao, prundul 
transcendent al fenomenalitatii, e aspatial și atemporal, Hui Și va susține cu toată drep- 
tatea că pe planul transcendent „o săgeată in sbor nu e nici în mișcare nici în repaus“, 
în transcendent neexistând aceste stări si moduri de existenţă, Tot asa în transcendentul 
aspatial „soarele apune când e în zenit“, fiindcă acolo nu este nici apunere nici zenit si 
lucrurile participă la omniprezenta lui Tao. ,O broască ţestoasă e mai lungă decât un 
șarpe“, fiindcă orice măsuri subt specia transcendentului sunt iluzorii. Șinoazăriile acestea 


*) H. Hackmann, Chinesische Philosophie, Miinchen, pag. 156. 

gratioase, ciudate si fragile devin inteligibile prin transpunerea mistuitoare de dimensiuni 
in Tao, acategorialul. 


* 
* * 


Ne mai rămâne un scurt popas la paradoxiile transcendentului pe care le oferă 
metafizica Occidentului, Substratul acestor paradoxii e in deobște ideia absolutului 
acategorial. 

Dumnezeu e conceput ca un X mai presus de orice categorii intelectuale, Pe 
Dumnezeu nu-l ajunge nici un concept, nici un nume. O astfel de afirmatiune nare de 
sigur nimic paradoxal, cu atât mai putin ceva dogmatic, Stim că dogma întrebuințează 
categorii, concepte (de ex. „ființă“, „persoană“, „natură“, „esenţă“, numere“, etc.) 
acategorialul. e logic așezat la limita cunoasterei intelectuale; prin afirmatiunea unui 
transcendent acategorial intelectul renunţă la catacterizarea acestuia prin concepte, categorii, 
dar nu renunţă la funcţiile sale logice (cel puţin la acest act de punere logică la limita 
cunoasterei a unui X). Faţă de această operaţie logică cu acategorialul dogmaticul se 
așează în afară si în dezacord cu funcțiile logice ale intelectului, dar utilizează categorii 
și concepte. 

In legătură cu absolutul acategorial s'au ivit o serie de paradoxii pe cari le adunăm 
într'un mănunchiu subt eticheta: coincidentia oppositorum (N. Cusanus, De Docta ignorantia), 
Sau pe românește: în Dumnezeu coincid termenii opuși, Afirmatiunea comportă cel 
puţin două variante, 

Intâia variantă: In transcendent coincid teze contradictorii, adică despre Dumnezeu 
se poate afirma si nega în acelaș timp acelaș atribut, Coincidenţa aceasta specială a 
contradictoriilor a fost însă admisă în metafizica occidentală totdeauna numai în conexiune 
cu totul aparte cu acategorialul. In acategorial coincid termenii contradictorii în sensul 
că el îi depășește, si cei doi termeni sunt egal de insuficienti pentru a-l determina, desi 
unul cuprinde negatiunea celuilalt, In cazul acesta nu avem de aface cu formule stricte 
în sensul deplin al cuvântului, ci mai curând cu un mod de a vorbi despre ceva ce e 
absolut indeterminabil. 

A doua variantă: Dumnezeu e coincidenta opuselor, adică punct de indiferenţă 
între termeni contrari, polari (de ex. între subiect și obiect, materie si spirit, etc.). Teza 
presupune în toate cazurile o neutralitate într'o ciocnire de realități polare, un punct 
de nehotärire între doi poli, 

Dela Casanus, Bruno, până la Schelling transcendentul acategorial a împrumutat 
adesea una din aceste înlâtisâri, fie de coincidenţă antitetică de termeni, fie de punct 
neutru între doi poli opuși, Dogmaticul nu trebue confundat cu niciuna din aceste feluri 
de formule. Dintr'o dogmă întrucât e dogma nu lac parte elemente ca „indiferența între 
realități polare“, fiindcă aceasta ţine absolut de domeniul inteligibilitätii; de asisderea 
„nu face parte dintr'o dogmă nici ,,coincidenta antitetică în acategorial” fiindcă deoparte 
_acategorialul e o construcţie logică și fiindcă de altă parte așa numita coincidenţă anti- 
tetică în cadrul său e numai expresia unei insuficiențe categoriale a intelectului, Dog- 
maticul întrucât e dogmatic nu operează cu acategorialul. Dogmaticul e metalogic (anti- 
logic) dar categorial. | 

In rezumat: paradoxiile metafizicei profane își gasesc totdeauna o soluţie fie în 
zona concretului, fie in zona logicului (aci intră si raportarea la acategorial), 

Dialectica e in raport pozitiv, univalent, cu concretul. Sinteza dogmaticä nu face 
şi nici nu poate să facă apel la concret, - | 

Dogma nu face apel la acategorial, de oarece utilizează concepte intelectuale, 

Dogma nu face apel la logică de oarece se așează dincolo de ea, diformand raporturile 

logice pe care le implicä conceptele utilizate de ea. Solutia paradoxiei dogmatice, neatinsä 

de mintea omenească, e postulatä în transcendent. Dogma e metalogicä, dar intracategorialä 

si în raport bivalent cu concretul, Aceasta e suma determinärilor ei posibile subt dublul 
_unghiu de vedere al abstractului si concretului, 


` CONTRADICTIA ÎN STIINTA SI IN DOGMA 


S'a remarcat de sigur in cele precedente cä n'am pus de loc problema raportului 
între idee (concept) si realitate, Ne-a interesat exclusiv structura in sine a ideilor si formu- 
lelor. Abstractiunea, logicul, antilogicul, concretul, etc. au darul să fie ceeace sunt și în 
afară de orice raport cu realul, Le vom întrebuința si de acum înainte tot numai în sens 
structural, cel putin atât timp cât nu vom pune explicit problema raportului lor cu 
realul. ,Concretul”, în înţelesul cu care l-am înzestrat, n'a fost adus în vreo legătură 
nici cu ,experienfa” (care implică un control în ce privește raportul dintre o idee și o 
senzaţie posibilă), ,Concretul” nostru e'tot ce e individual si intuitiv, dat sau cons- 
truit, fie prin sensuri fie în imaginaţie, Experienţa ca instanta de control nu intervine 
. deocamdată în discuție; fiindcă nu voim câtusi de putin să controlăm valabilitatea unor 
idei; voim ntimai să studiem formulele în articulaţia lor interioară, construcţiile și con- 
cretul în raportul lor reciproc subt aspect structural, Astfel ,,logicul” rămâne pentru noi 
„logicul” în afară de valibilitatea sa, adică înafară de o eventuală conexiune cu o exis- 
tentä obiectivă, Tot asa concretul. Eleatii sau Herbart cari cred că numai logicul e 
identic cu existentul, ca și unii positiviști critici sau pragmatici cari cred că logicul e un 
complex de funcțiuni organice fără de nicio corespondenţă directă cu obiectiv-existentul, 
susțin deopotrivă niște puncte de vedere pe care le voim deocamdată eliminate din 
problema noastră, Pentru noi ideile ştiinţifice nu vor fi prin urmare nici ficțiuni, nici 
echivalentele unor realităţi, ci pur și simplu construcţii, neutre din punct de vedere exis- 
tential. Suspendarea aceasta teoretică într'un vid izolator nu le împiedecă să aibă o 
structură, Orice formulă studiată de noi până acum subt aspect structural a fost supusă 
unei desävârsite izolări, Adică i s'a tăiat atât legătura umbilicală cu matricea realităţii, 
cât și legăturile logice cu sistemele de cunoaștere în care au apărut, Când am analizat 
subt optica logicului sau a concretului o formulă oarecare, ne-am ingrijit s'o separâm în 
întregime și s'o privim numai în sine și pentru sine, Procedeul va fi urmat și in cele 
următoare, . 

Cum studiul nostru e închinat dogmei, se înțelege dela sine că nu ne vom extinde, 
inutil pentru ceeace urmărim, asupra tuturor tipurilor. posibile de idei științifice. Ne 
impunem îndatorirea si relevim numai acele tipuri, cari prin natura lor ar putea să fie 
confundate cu dogma, sau apropiate de dogmă. 

Stiut este că concretul (spațiul, timpul, lucrul, individul, mişcarea, schimbarea) 
contin subt aspect pur logic o seamă de contradicții latente, Științele exacte utilizează 
toate aceste concrete (spațiu, timp, mişcare, etc.) fără a se läsa câtus de putin impre- 
sionate de contradicţiile pe cari aceste elemente le contin în chip latent din punct de 
vedere logic. Zeno Eleatul a descoperit contradicţiile cuprinse în faptul „mișcare“, 
Aristotel a arătat antinomiile timpului, Herbart pe cele ale lucrului, etc, Ştiinţa care-și 
are tactul si premisele ei, nu ţine seama de ele, Stiinta operează cu concretele in 
chestiune acceptându-le global în pofida contradictiilor, ca pe nişte fapte ireductibile, 
Ea isi alcätueste construcțiile (idei si formule) cu ajutorul acestor elemente concrete, 
Toate construcțiile stintei (amintim de ex. principiile mecanice, principiul perseve- 
rentei, etc.) întru cât fac uz de elemente concrete fundamentale (spațiu, timp, mișcare, 
corpuri) cuprind implicit si contradicţiile latente ale lor. Teoreticieni ai cunoasterei, su- 

ferind de ipertrofia glandei logice, ocupându-se de constructiile stintei au dat adesea la 
iveală astfel de contradicții, cu totul incapabile să scoată din liniștea lor pe oamenii de 
meserie ai ştiinţei”), Contradictiile latente ale construcțiilor stintifice rezultând dintr'o 


traducere a concretului pe un plan pur logic nu pot îi aduse — cum e așa de firesc 
după. cele stabilite în capitolele precedente — în discuție ca un punct de asemănare cu 


contradicţiile dogmei. Contradictiile latente ale construcţiilor științifice sunt implicit date 
în concretele cu care operează știința (le pescueste din obscuritatea în care se complac 
doar analiza filosofică), Contradictiile dogmatice sunt contradicții explicite (si transfigu- 
rate) între elementele cu cari operează gândirea dogmatică, 

Dar exceptând contradicţiile latente ale construcțiilor științifice cari revin în cele 
din urmă la imposibilitatea de a gândi logic concretul, mai există câteva tipuri de 
construcţii si metode, cari aparţin aproape exclusiv gândirii stintifice si cari admit să fie 
așezate în paralelă cu formulele si metoda dogmatică. Construcţiile și metodele în ches- 
tiune se desmănunchează in cel putin cinci tipuri diferite, 


1, — Construcţiile teoretice de limită, 

2, — Construcţiile procesului logic infinit, 

3, — Metoda erorilor contrarii, i 

4, — Analogiile matematice ale dogmaticului. 

5, — Echivalente matematice ale dogmaticului, 

1, — Construcţiile teoretice de limită. — Intelegem prin construcţii de limită acele 


concepte ştiinţifice cari rezultă din ducerea până la sfârșit, până la limită, a unui proces 
logic de abstractizare și idealizare a concretului : linia, punctul, planul, etc, Se ştie că 
definițiile acestor concepte nu sunt scutite de dificultăți, Punctul se definește ca ceva 
Spatial” „fără extensiune“, linia ca împreunare de două puncte „fără grosime“ etc, 
Greutățile interioare, nepotrivirile lăuntrice ale conceptelor de limită rezultă din incer- 
carea de a construi sau imagina în concret un ce pur logic Ta concret acest „spaţial“ 
„fără dimensiune“ nu se poate închipui; în abstract acest „fără dimensiune“ se postu- 
lează şi se așează ca act logic de limita. În astfel de construcţii e dată posibilitatea unui 
conflict între logic si concret, Conflictul se produce prin tendinţa de a traduce ceva prin 
excelenţă logic pe un plan concret. Dar conflictul e ocolit dacă se atribue fiecăruia din 
cei doi factori ceeace îi aparţine, Lucru de altfel destul de greu. Exemplele date sunt 
caracteristice pentru nenumărate altele din științele exacte, Un exemplu asemănător avem 
în ideea atomului (în înţeles filozofic) corespondent fizical al punctului pur, „spaţial fără 
extenziune" Si această construcţie teoretică are un dublu aspect. Ea e realizabilă in 
abstract prin procese logice, dar irealizabilă în concret, deşi concretul îi stă la temelie, 
Dificultăţile interioare ale ideei provin din aceeași tendinţă, de care cunoașterea ane- 
voie se desbară, de a o construi sau imagina în concret, In construcțiile acestea cu un 
capăt în concret si cu celălalt in abstract se oglindeşte un întreg proces de ideatie stiia- 
țilică, In construcțiile de acest soiu nu e vorba ca în gândirea dogmatică de ceva anti- 
logic şi irealizabil în concret, ci de ceva logic irealizabil în concret. Sau si mai precis, 
de ceva început în concret, dar realizat în cadru logic, | 

2. — Construcțiile procesului logic infinit. — În concepte ca „spaţiu inlinít”, „timp 
infinit”, „număr infinit“, intervine un alt proces logic. E vorba aci de o lege logică spe- 
cială potrivit căreia intelectul se crede îndreptățit să repete un act de punere a unei 
unități cantitative în acelaş fel fără nici o limită, Legea aceasta funcțională a intelectului 





*) Știința nu tine seamă de ele fiindcă isi dă socoteala că logicul nu e singurul factor al cunoașterii, 
Concretul e de asemenea un factor al cunoașterii, pentru ştiinţă tot asa de important ca si logicul. Logicul nu 
are deci dreptul de a se erija în judecător absolut al concretului, 

sta la temelia ideiei de infinit in diversele sale variante, Ideea de infinit e expresia unui 
proces sintetic logic *) posibil. Actul logic de punere a unei unităţi cantitative odată 
aplicat asupra unui ce concret (un spaţiu oarecare, un moment oarecare, un prim număr, 
o întâie împărțire, etc.) însuşi conerctul e ridicat în procesul de puneri succesive a ace- 
luiaș ceva — virtualmente fără limita; concretul e apoi complectat în abstract cu 
expresia sumară a acestui proces logic posibil. Spaţiul concret, momentul concret, nu- 
mărul concret, devin astfel spaţiu infinit, moment infinit, număr infinit, Dificultăţile 
interioare ale ideilor de „spaţiu infinit” „timp infinit” etc, derivă tot dintr'o imposibi- 
litate de a traduce pe un plan concret ceva ce e expresia unui proces de natură pur 
logică, Ele nu depășesc funcţiile intelectului în înțeles de alunecare în antilogic. Ele 
dobândesc însă un aspect ibrid de îndată ce se vor neapărat realizate imaginar-concret. 
Aşa dar tocmai cum concretul depăşeşte logicul (antinomiile concretului subt unghiu de 
vedere logic si abstract) tot așa în unele cazuri construcţia logică (construcţiile de limita 
si cele în care intervine procesul punerei infinite) se așează dincolo de hotarul posibili- 
tatilor de realizare în concret, Științele exacte au meritul de a fi introdus în conștiința 
umanității concepte cari nu sunt expresia abstractă a unor concrete, ci expresia sumară 
a unor procese logice cari se aplică numai tangential asupra concretului, *) Concretul 
prin însăşi natura sa ne dă uneori prilejul să afirmăm că în zona sa e posibil ceeace în 
domeniul logic e imposibil (să ne gândim la sinteza antinomică dialectică); la fel exis- 
tenfa unor anume idei, construcții, ne dau prin structura lor prilejul să afirmăm că 
uneori în domeniul pur logic e posibil ceeace în zona concretului e imposibil (concepţie 
de limită și variantele înfinitului), Formulele din specia dogmatică nu se confundă cu 
nici una din construcțiile de cari ne-am ocupat mai înainte, Dogma postulează în trans- 
cendent o sinteză imposibilă atât în domeniul logic cât și concret, 

3, — Metoda erorilor contrarii. — Există în științele matematice o metodă în care 
intră sistematic contradictia, Oarecare atenţie la un eventual paralelism cu metoda dog- 
matică se impune, Mari oameni de știință au aplicat metoda ştiinţifică în chestiune, fără 
să-și dea seama de subtilitatile ei, spre a înlătura diverse grave dificultăţi ce le pre- 
zentau anume probleme, Spre a preîntâmpina orice confuzie se cuvine poate să adăugăm 
că metoda a fost întrebuințată ca procedeu organic sj genial mult timp înainte de a fi 
descrisă de logicieni ca „metodă“, In veacul al XVIII-lea gânditorul spiritualist englez 
Berkeley, supărat că unii liberi cugetători au găsit de cuviinţă să se exprime în termeni 
nu tocmai convenabili despre dogmele creștine, s'a simţit aproape răzbunat când a putut 
să arate la rândul său (în lucrarea The Analyst) niște contradicții nu mai puţin strigä- 
toare în corpul însuși al unor concepte științifice, Punând degetul pe vidul logic, ce 
pretindea că l-a găsit în construcțiile matematice, Berkeley a invitat pe liberi cugetători 
să nu mai vorbească despre neinteligibilitatea dogmelor cât timp matematica, știința cea 
' mai admirată de ei, se face vinovată de concepte cel putin tot atât de neinteligibile, 
Gânditorul englez a spus incontestabil lucruri cu totul remarcabile despre contradicţiile 








“) In aplicarea sa matematică acest proces a fost numit de Henri Poincaré procedeu recurent, Proce- 
deul intrece logica formală, reprezentând totuși o funcţie inerentă a intelectului. (A se vedea în privința aceasta 
`H. Poincaré „Wissenschaft und Hypothese”, Teubner Verlag 1906, pag. 13—14). 

**) Aceste idei nu trebuesc confundate cu-ceeace în deobste se înțelege in filosofie prin termenul ,,ca- 
tegoni'. Ce e drept si categoriile sunt un fel de idei cari nu pot fi socotite expresia abstractă a unor con» 
crete, Dar categoriile sunt idei cari se acordă cu concretul în sensul că prin ele se organizează concretul, 
Categoriile se deosebesc de construcţiile de limită sau de variantele infinitului in primul rând prin rolul lor 
functional de organizare a concretului ; ele nu sunt simple concepte ci mai au in plus o funcție specială deo- 
sebit de importantă. 


11 


© BCU Cluj 


cuprinse în conceptele matematice, s'a înşelat numai când a comparat aceste contradictii 
cu formulele dogmatice, Intâiele descoperiri privitoare la metoda compensatiilor erorilor 
aparțin tocmai lui Berkeley (care îi arată aspectele în calculul diferenţial), Analizele sale 
deosebit de judicioase au apărut fireşte prea curând pe.tru ca să fi putut fi apreciate 
la justa lor valoare, Nu e de mirat că au fost complect uitate, și că metoda a trebuit 
să fie din nou descoperită mai târziu în Franţa de un Carnot si în Germania de Dro- 
bisch. Cel ce analizează metoda în toată amploarea sa e însă H, Vaihinger în „Philo- 
sophie des Als Ob” *), | 

In ce constă această metodă ? 

In matematică sunt frecvente afirmatiunile în genul celei următoare: „Cercul trebue 
privit ca o elipsă”, Cu o anume restricţie asupra căreia revenim numai decât, se afirmă N 
chiar: „cercul e o elipsă”, Se îmbină astfel ca subiect și predicat două concepte cari 
se exclud, Sinteza e de nerealizat. Totuși propoziţia se afirmă și se alirmă cu succes, | 
O seamă de soluţii matematice sunt posibile numai pe temeiul propoziției contradictorii 
că „cercul e o elipsă”, Dacă chestiunea s'ar reduce la atât, am avea în asemenea afir- 
matiuni incontestabil niște analogii matematice ale formulei dogmatice. Dar propoziţia 
„cercul e o elipsă” nu e enunțată in această formă niciodată. Ea se complecteazä, Și com- 
plectarea ei e de o imensă importanţă: „cercul e o elipsă — cu distanța între focare ` 
egală zero”. Să analizăm partea întregitoare, Avem noţiunea de distanță admisă ca egală 
cu zero, Distanţă zero! O distanță zero — e iarăşi o contradicţie, fiindcă o distanţă 
zero nu mai e distanţă, Complectarea afirmatiunei initiale e cu alte cuvinte si ea un non 
sens, Propoziția întreagă ar reprezenta deci cu atât mai mult o analogie a formulei dog- 
matice ? Catusi de putin, Logicienii amintiţi au lămurit definitiv secretul ascuns în dosul 
acestor porţi cu două aripi. Partea primă a afirmatiunei („cercul e o elipsă“), spune 
Vaihinger, cuprinde o imposibilitate, o absurditate. Eroarea cere o corectură, Corectura 
se face prin altă afirmatiune în sine tot imposibilă, adică printr‘o contraeroare (focare 
cu distanța zero), Un desacord între două concepte e compensat printr'un contra des- 
acord între alte două concepte, Afirmatiunea întreagă („cercul e o elipsă cu distanța 
între focare zero") e expresia unui echilibru între un dezacord logic si un contra-desacord 
logic, In matematică gäsim la fiecare pas această echilibrare metodică a unui desacord 
printr'un contra-desacord, Metoda a fost pregnant botezată a „erorilor contrarii“, Vai- 
hinger o lărgeşte pe temeiul unor analize a cunoasterei denumind-o metoda operaţiilor 
contrarii, El vede în ea una din cele mai geniale invenţii ale spiritului matematic, o ade- 


vărată cursă întinsă problemelor părând fără soluţie spre a le sili să se deslege singure, 
Fără de marea viclenie a metodei cele mai de seamă idei ale matematicei nu ar îi 


apărut niciodată în conștiința umanităţii, Iată deci contradictia întrebuințată in mate- 
maticä cu consecvență de procedeu. Lucrul pare definitiv stabilit, Pentru noi se pune 
întrebarea dacă este vreo analogie între acest fel de a întrebuința contradictia si con- 
tradictia ce se găsește în formula dogmatică. Deşi pentru logicienii amintiți dogma ca 
tip aparte de gândire, așa cum îl precizăm în lucrarea de față, nu a fost în nici un chip 
o problemă, analizele lor ne dau totuși posibilitatea să răspundem la întrebarea ce ne-o 
punem, Jn formulele rezultând din aplicarea metodei erorilor contrarii orice desacord logic 
e finut în echilibru de un contra-desacord. Niciodată însă un desacord în interiorul unei 
formule dogmatice nu e ținut în echilibru de un contra-desacord. Berkeley care și-a luat 
sarcina să salveze cu orice pret dogmele, a uitat să remarc> deosebirea fundamentală | 
între contradictia provenind din spiritul echilibristic al matematicei si contradictia con- 


*) De unde am luat toate informaţiile istorice cu privire la descoperirea metodei, 

stifutivă a dogmei. Ceilalţi logicieni s'au desinteresat cu desăvârşire, lucru destul de re- 
gretabil, de natura structurală a dogmei si in consecinţă ei nici nu tin să remarce vre-o 


deosebire între modul cum e utilizată contradictia în științele exacte și modul contradic- : 


tiei dogmatice, 

4. Analogiile matematice ale dogmaticului.—Dincolo de paradoxia procedeelor sale 
matematica ni se îmbie însă și cu unele fapte ciudate cari pot să dea serios de gândit 
unor teoreticieni cari caută analogii pentru dogma. Există construcții stiintifice cari isi 
au reprezentantul clasic în numărul imaginar; Y—1. In adevăr construcția aceasta ma- 
tematică implică toate riscurile imaginabile. Ea nu numai. că sare din ocolul concretului 
dar vrea să rămână în văzduh chiar după ce și-a tăiat de sub picioare si sârma subţire 
a pur-logicului pe care dansează cu predilecție ielele matematicei, Construcţia e iraţională 
în sensul cel mai grav al cuvântului. Dacă o privim numai subt unghiul irationalitätei, 
ea reprezintă neîndoelnic o analogie matematică a dogmaticului. O analogie,—subliniem 
aceasta—dar nu ceva dogmatic. Dogmatică nu poate să fie o construcție de tipul nu- 
mărului imaginar V ZT (i) din motive foarte. diverse. Construcţia V — 1 exprimă aplicarea 
unei operaţii matematice asupra unei mărimi care exclude o asemenea operaţie, Ea reprezintă 
în definitiv o lărgire neîngäduitä a unei operaţii asupra unui concept care o refusă, Alcătuită 
printr'un tur de forță a gândirei matematice, construcţia V—i ar fi fost desigur imediat 
părăsită din nou de către matematicieni dacă ea nu s'ar fi pretat, odată alcătuită, la un calcul 
tot atât de comod si de logic ca şi orice altă construcţie logic-ireprogabilâ, Construcţia 
V —1 intra perfect în ritmul exact sí în dinamica tisnirilor simetrice de forme logice ale ma- 
tematicei. Deși iraţională, ea devine în cadrul operațiilor logic-matematice echivalentul unei 
construcții rationale, In această împrejurare trebue căutat secretul acceptărei acestui soi 
de construcţii iraționale : reintegrabilitatea sa logică în gândirea matematică”), O cons- 
tructie dogmatică nu e însă niciodată un element de larg posibile operații logice, adică 
un echivalent raţional, Dogma e cel mult element de sistem metafizic, La dogmă nu poate 
{i vorba despre o reintegrabilitate logică; ea constitue o definitivă revărsare din sine a 
logiculuí, O altă deosebire între construcţia V — 1 și o formulă dogmatică: V — 1 e o in- 
ventie pur matematică, exprimând mărimi, sensuri date mărimilor, si operaţii cu mărimi; 
dogma cuprinde concepte de cunoaștere (chiar dacă e iluzorie), obiectiv îndreptată (chiar 
şi când sunt simple ficțiuni), intentional ontologice (chiar când nu le corespunde nimic în 
realitate), Dogma poate în consecință să fie expresia unui mister, ceeace niciodată nu e 


o construcţie ca V — 1. Totuşi, cum am spus, anume asemănări structurale între cons- 


tructia V — 1 si formula dogmatică sunt de netăgăduit. 

5, Echivalente matematice ale dogmaticului. Matematica mai nouă cunoaște unele 
construcții, cum este aceea a „transfinitului“ (simbolul Alef al lui Cantor), prin care fără 
să se știe se fac unele concesiuni atât de importante gândirei dogmatice, încât ar putea 
să fie numită fără inconjur „echivalente matematice ale dogmaticuluí“, Simbolul Alef de- 


“) Ştim că există o seamă de logicieni si matematicieni cari au încercat să demonstreze că o construcție 
ca Vy] poate fi si în sine interpretată ca ceva logic. (A se vedea în privința aceasta capitolul deosebit de 
instructiv închinat numărului imaginar de Paul Natorp în cartea sa: Die logischen Grundlagen der exakten 
Wissenschaften, Teubner Verlag, 1910, p, 237—265). Nouă ni se pare însă că o astfel de interpretare logică 


a construcției în discuţie s'a făcut în toate cazurile printr'o lărgire dialectică a logicului. Se știe de altfel că 


logicul are la Natrop un pronunţat caracter dialectic. Dar nici aceste încercări de logicizare a „imaginarului 
matematic" pe temeiuri dialectice nu ni se pare încă pe deplin convingătoare. In domeniul pur abstract dia- 
lectica se preface foarte lesne în procedeu de escamotare a dificultăților logice, 

numește o mărime transfinită care rămâne identică cu sine orice mărime s'ar scădea, 
din ea”). Vă reamintifi de sigur formula dogmatică a lui Philon, potrivit căreia substanța 
primară nu sulerä nicio scădere prin emanantiile ce se desprind din ea. Intre simbolul 
Alef și formula philonică e o perfectă asemănare structurală; (cu deosebirea doar că 
dogma vorbește despre esențe și procese cosmologice, pe când simbolul Alef exprimă 
mărimi pur matematice), Cantor care a creat matematica transfinitului s'a căznit să do- 
vedească că paradoxiile acestuia nu depășesc logicul. Din truda sa au esit la iveală în 
adevăr unele diferențieri de concepte menite să lămurească paradoxiile. O astfel de di- 
ferentiere e aceea între „pufernicia“ (potenta) (Măchtichkeit) unei mărimi si „suma“ ei. 
Aceste două concepte coincid după părerea lui Cantor când e vorba de mărimi 
finite, dar se despicä, se despart când e vorba de ' mărimi transfinite, Iatâ-ne în plin 
procedeu dogmatic de aplicare scindatä a unor concepte solidare până la identitate : 
„puternicie” si „sumă“, Diferentierea aceasta a lui Cantor reamintește ca procedeu foarte 
deaproape, ba e chiar identică cu ceeace am numit procedeu de transfigurare a anti- 
nomiei dogmatice, Diferentierea prin care Cantor crede că ,,rationalizeaza” paradoxiile 
transfinitului, e de fapt un simplu postulat irealizabil pentru intelect, 

Vom vedea mai târziu dacă nu cumva există între construcţiile mai recente ale 
ştiinţei şi alte idei structural mai mult sau mai putin apropiate de formula dogmatică. 


GÂNDIREA PRELOGICA SI DOGMA. 


S'a vorbit mult în anii din urmă despre asa numita gândire „prelogică”. Existenţa 
unei astfel de gândiri ar putea să nedumireascä pe oricine se ocupă de gândirea dog- 
matică, Nu cumva dogma reprezintă o invazie a gândirei prelogice sau arhaice-primitive 
în domeniul metafizicei ? Intrebarea isi are ispitele ei și merită să fie discutată mai de- 
aproape, Spre a-i putea da un răspuns se impune elucidarea în prealabil a chestiunei 
în ce consistă pretinsa gândire prelogică, 

Etnologia si psihologia popoarelor din momentul chiar când au făcut cunoștință 
cu popoarele primitive s'au văzut nevoite să remarce aspectele cu osebire ciudate ale 
nouei lumi spirituale, Diverși teoreticieni s'au străduit cu mare și merituasă râvnă întru 
lămurirea acestei lumi, Cercetători ca Tylor, Frazer, Andrew Lang și alţii, atacând pro- 
blema tinereste, au crezut că pot să desfunde dintr'odatä însuș izvorul lumei spirituale - 
primitive, Cercetătorii aceștia nu şi-au dat seama de toată complexitatea problemei, Ei 
înțelegeau să explice lumea primitivă în întregul ei prin animism, adică prin tendința ' 
primitivului de a insufleti toate lucrurile si de a-şi lămuri totul prin acţiunea voluntară 
a spiritelor de cari ar fi populat universul. De sigur că multe atitudini stranii ale pri- 
mitivului devin comprehensibile pe calea aceasta. Explicatia animistä a fost totusi gäsitä 
insuficientă pentru a lămuri toate particularitätile spiritului primitiv, Levy Bruhl a fost 
acela care a rupt cu acest gen de teorii, Ideile sale despre spiritul primitiv erau menite 
prin felul cum erau prezentate în momentul apariţiei, să facă senzaţie, Levy Bruhl e de 
părerea că lumea spirituală a primitivului se deosebește de lumea omului de cultură 
prin însuș substratul lor intelectual, Intre mentalitatea primitivă si aceea a omului de 
cultură s'ar căsca o prăpastie adâncă aproape de netrecut. Ciudateniile lumei spirituale 


*) Bolzano s'a ocupat în „Paradoxiile infinitului“ de aspectele infinitului si de diformările pe cari rela- 
tiunile matematice (egalul, mai-multul, mai-putinul) le îndură în cadrul infinitului. Diformările acestea revin 
aproape totdeauna la paradoxia fundamentală: O mărime transfinită poate să fie echivalentă cu o mărime par- 
tiala a ei“. (Paul Natrop: Die logischen Grundlagen der exakten Wissenschaften, pag. 196). 

primitive s'ar intemeia pe particularitäti de gandire, pe o logicä sui generis, in care prin- 
cipiul identitätii si al necontradictiei nu au rostul si valabilitatea pe care le au in logica 
omului de cultura. Primitivul confundă ce noi deosebim si deosebește ce noi nu deose- 
bim, Primitivul vede cauze, unde noi nu le căutăm si nu întreabă „de ce“ acolo unde 
noi avem nedumeriri cauzaliste, Levy Bruhl stabilește chiar o lege fundamentală a logicei 
primitive, mult discutata lege a participatiei conform căreia în mintea primitivului un 
lucru poata să fie în acelaș timp el însuș, dar si altceva decât el insus. „Noi suntem 
papagali roșii“ spun membrii tribului Bororo. Membrii tribului Bororo își dau foarte 
bine seama că sunt oameni si nu seamănă deloc cu papagalii, ei susțin totuși că sunt 
papagali. Fiindcă papagalul roșu e totemul tribului, totemul care constitue substanţa 
mistică a tribului, Afirmatiunea lor nu are deci un caracter metaforic, cum s'ar crede, ci 
un caracter ontologic. Logica primitivă ar manifesta o curioasă indiferenţă și o imuni- 
tate față de otrava contradictiei. Așa crede Levy Bruhl. Si cu el multi alţii, Intre acești 
mulți alții nimenea nu s'a apropiat de mentalitatea primitivă cu un mai mare și mai 
complicat aparat filozofic ca Ernst Cassirer (în Philosophie der symbolischen Formen“), 
Cassirer lărgește noţiunea gândirei primitive la aceea de gândire mitică, In esență eru- 
ditul cugetător german constată următoarele ; gândirea mitică (primitivă) e stăpânită de 
legea. coincidenfei termenilor corelativi (Koinzidenz der Relationsglieder)*). In mintea pri- 
mitivului coincid astfel în cadrul categoriei cantităţii: „întregul“ si „partea“, în sensul 
că „întregul“ se cuprinde cu toată ființa sa miticä-substantialä în „parte“, Primitivul 
vrăjeşte de ex, un fir de păr al unui individ în credinţa că în firul de păr se cuprinde 
tot omul, La categoria calităţii: „lucrul” coincide cu „însușirile”, O însuşire, un accident 
sunt privite ca lucruri, ca substanță, „Imaginea unei persoane coincide cu persoana, Pri- 
mitivul străpunge imaginea unei persoane în credința că prin aceasta face un rău însăși 
persoanei, 

Ideia despre o logică sau gândire particulară primitivă a devenit o monedă curentă 
în ştiinţa și în filosofia contimporană, Ceeace nu înseamnă că e scutită de necesitatea 
oricărei revizuiri, In adevăr problema are si alte laturi, Ne întrebăm daca sândirea pri- 
mitivă ar putea să fie înțeleasă din partea noastră, în cazul că ar avea esențialmente 
alte funcțiuni decât gândirea omului de cultură, Să nu uităm că ceeace întâilor etno- 
logi li s'a părut atât de straniu în lumea spirituală și atât de absurd în felul de a se 
comporta al primitivului, a devenit după oarecare trudă perfect inteligibil pentru noi, 
Subliniem cuvântul inteligibil, Un intelect cu alte funcțiuni decât ale intelectului logic nu 
poate deveni inteligibil în sensul deplin al cuvântului, Lumea spirituală a primitivului, 
de îndată ce o privești pentru sine și n'o compari cu a noastră, e cel puţin tot așa de 
logică ca și a noastră, Logică în sensul logicului general, care e şi al nostru si al primi- 
tivului deopotrivă, Căci lumea spirituală a primitivului nu diferă de a noastră printr'o 
logică a parte cum se crede, ci prin concepte cari ne sunt din capul locului străine, 
Asa numita lege a ,coincidentei termenilor corelativi“, ar depăşi logica sau ar 
ajunge in conflict cu ea, dacă coincidenfa sau identitatea sar stabili direct între 
termeni; de ex. între „parte“ şi „întreg“, între „substanță“ şi „accident“, etc. Dar acești 
termeni coincid totdeauna printr'un al Zreilea termen, care în mentalitatea primitivului 
joacă un rol dominant. Există în mintea primitivului totdeauna un al treilea termen care 
face ca partea să coincidâ cu întregul, Acest al treilea termen se referă la un ce de 
natură magică. Dar tocmai acest al treilea termen, deși i se constată prezența e trecut 
cu vederea ca al treilea de cei cari vorbesc despre o logică particulară a primitivului, 


*) Ernst Cassirer, Philosophie der symbolischen Formen If p 83. 

Dacă se interpo'eazä în gândirea primitivului acest âl“freilea termen ea devine absolut 
logică în înţelesul cel mai obișnuit. „Partea“ nu e „întregul” în sens simbolic, cum foarte 
bine observă Bruhl sau Cassirer, ci în sens real, In sens real, da; dar nu pe planu] 
fenomenalitatii, ci pe cel al esentelor. Coincidenta termenilor corelativi nu se face direct 
ci prin mijlocirea ideiei despre o esenţă magică comună „întregului“ și „părții“ „sub- 
stantei si „accidentului“, „lucrului“ şi „imaginei“, etc. Cu ce vor acești cercetători să-și 
justifice ideea despre indiferența primitivului fafa de principiul identităţii și al necon- 
tradictiei ? Primitivul crede în unităţi și identități magice de lucruri, tot așa întrun 
determinism magic între lucruri, si tot aga în puteri magice în lucruri, Conceptul domi- 
nant al lumei sale spirituale e magicul ; și magicul se manifestă după credința primiti- 
vului în spaţiu si în timp, dar nu e condiţionat de structura așa cum ne-o imaginăm 
noi a spaţiului si a timpului. Pentru primitiv există în afară de unităţile fenomenale 
ale lucrurilor și unități magice de lucruri; aceste unități magice sunt posibile si fără 
de contiguitatea în spaţiu şi în timp al lucrurilor, (O identitate magică e bunăoară aceea 
a indivizilor unui trib cu totemul, cu papagalul roșu la tribul Bororo). Determinismul 
magic”) e de asemenea posibil fără de contiguitatea în spaţiu și ia timp între cauză si 
efect, Ceeace înseamnă că între cauză si efect nu trebue să fie numai decât o legä- 
tură fizică, Efectul unei cauze se poate produce după credinţa primitivului la orice 
distanță în spaţiu și în timp. Sa remarcat că primitivul nu ţine seama decât în chip 
foarte secundar, si nici aceasta totdeauna, de cauzalitatea fizică între fenomene, Pentru 
el fenomenele sunt în preponderență stăpânite de un determinism magic. După cum 
observă Cassirer primitivul are chiar o tendință exagerată, ipertofiata, de a vedea totul 
determinat; el bänueste cele mai ascunse cauze acolo unde omul civilizat nu vorbește 
decât despre ceva „întâmplător“. Accidentele în bine si în rău sunt pentru primitiv 
totdeauna magic determinate, In afară de aceste „unităţi magice de lucruri“, si în afară 
de acest determinism magic între lucruri, primitivul mai crede si în puteri speciale tot 
magice pe cari le fixează în anumite lucruri, dași aceste puteri nu sunt legate de spațiu 
şi de timp. Triburile primitive au diverse nume pentru puterea magică, Tribul Dacotas 
crede într'o putere magică pe care o numeste „vacanda“ o putere care deși prin natura 
ei este în afară de spaţiu si de timp, e atribuită celor mai diverse lucruri, dar nu tu- 
turor lucrurilor, Pentru tribul Dacotas soarele e ,,vacanda”, luna, fulgerul, vântul, stelele, 
între oameni șamanii, apoi obiectele rituale şi anume locuri. Irokezii numesc puterea 
magică „oki“, Algonkinsii „manitu“, cei de pe Coasta de aur îi zic ,vong", Australienii 
„huringa“, Melanezii au numele „mana“ etc. A se vedea C. G, Jung: Uber die Ener- 
getik der Seele, Zurich 1928, p. 103). | 

Categoriile intelectuale cu care lucrează primitivul (unităţile magice între lucruri, 
determinismul magic prin analogie) pe urmă acest concept despre puteri speciale magice, 
nu sunt singurele elemente constitutive ale concepţiei sale despre lume. Li se adaugă 
gândul spiritelor, a demonilor etc. Chiar și spaţiul şi timpul dobândesc în mintea primi- 
tivului o structură specială, ce diferă calitativ de spaţiul și timpul nostru. De notat însă 
că toate aceste elemente particulare nu reprezintă funcțiuni logice, ci pur si simplu ele- 
mente particulare cu cari operează logica primitivului, care întru nimic nu se deose- 
beste de a noastră. Deosebirea între media omului civilizat şi primitiv, oricât de para- 





*) In cauzalitatea magică analogia are un rol important, cauza putând produce un efect asemănător ei. 
Cauza adesea nu e decât imitarea într'un anume fel a efectului dorit, de ex. se desenează o antilopä pentru 
ca antilopa să iasă în calea celui ce dorește s'o vâneze. 

doxal siar părea, este aceasta: primitivul e din punct de vedere logic mai consecvent 
decat civilizatul de toate zilele. 

Primitivul, în lumea căruia există elementele magice, trage ultima consecventä lo- 
gicâ din permanenta sa premisă, nelăsându-se abătut în consecventa sa de nici o expe- 
rientä, care cel putin aparent il desminte la fiecare pas, In fond primitivul știe instinctiv 
că experienta nu e în stare să decidă asupra unor realități „pentru el realități“ cari sunt 
dincolo de experienţa simţurilor. Dacă o vrajă magică nu-și îndeplinește efectul, aceasta 
pentru primitiv nu înszamnă că magicul nu există, ci cel mult că vraja n'a fost bine fä- 
cută, că în technica ei a intervenit o greșală sau impreciziune, sau că a fost anulată 
de o contra-vrajă, Deosebirea între gândirea primitivă și gândirea științifică nu constă in 
logică, ci în accentul pe care gândirea științifică îl pune pe experienţă și pe technica 
experienţei ca instanță de control a cunoasterei. Experienţa simţurilor e pentru primitiv 
orice, nu însă instanță de control a ideilor, 

Teza despre o logică particulară a primitivului ar fi de susținut cu seriozitate numai 
dacă si primitivul ar opera cu acelaș material real sau imaginar ca și noi și totuși s'ar 
comportă atât de straniu pe cât se comportă. Atunci am putea spune în adevăr că în 
logica primitivului coincid „substanța“ si „accidentul“, „persoana“ și „imaginea“, etc, 
In logica primitivului care e aceeaşi ca și a noastră, intervine însă între acești termeni 
corelativi un al treilea termen, termenul magicului care face că ceeace pentru noi e 
un accident să fie pentru el echivalentul unei substanţe, și ceeace pentru noi e imagine 
să fie pentru el echivalentul complect al unei persoane, Multe din categoriile si con- 
ceptele noastre sunt în mentalitatea primitivului fără obiect, In genere primitivul împarte 
lumea, sa după alte categorii, dar judecă în conformitate cu aceleaşi legi logice ca și 
noi. Mintea primitivă se deosebește de mintea civilizatului prin elemente fundamentale de 
conținut, dar nu prin funcțiunile logice, Astfel despre o gândire sau logică particulară a 
primilivului nu se poate vorbi decât metaforic, adică întrun sens cu totul impropriu, 

Incursiunea noastră în domeniul gândirei primitive a fost necesară spre a demonstra 
cât de nejustificată e teoria despre existenţa unei gândiri „prelogice”, Ne-am întrebat 
mai sus dacă nu cumva dogma ar reprezenta cu structura ei specială care zdrobeşte 
principiile logice, o invazie în metafizică a gândirei arhaice-primitive, sau prelogice, Am 
văzut că o gândire particulară, primitivă, prelogică, nu există, Prin aceasta se exclude 
de la sine raportarea dogmei la ea, 

Dar ce legătură ar putea să fie între dogmă şi ideile magice în sine (substanţe 
magice, unități magice, determinism magic, puteri magice), Credem că primitivul isi rea- 
lizează ideile magice pe un plan imaginar-fantastic, întrun sens cum omului civilizat îi 
este imposibil să le intruchipeze. Pentru primitiv gândurile magice sunt elemente primare 
de înțelegere; orice idee magică are pentru el un sâmbure de sens înconjurat de un în- 
treg halo de subintelesuri, adânc trăite de el. Ideile magice au numai pentru omul ci- 
vilizat, care le-a pierdut sensul, o înfățișare peradoxală, fiindcă omul civilizat vreâ nea- 
pătat să le gândească cu ajutorul conceptelor sale nemagice. Ideile magice și conceptele 
nemagice sunt însă incomensurabile, Dacă se încearcă o transpunere a esentelor ma- 
gice în termeni nemagici se obţin de sigur formule antinomice, fiindcă termenii nemagici 
sunt insuficienţi să dea expresie magicului A vorbi chiar numai de „substanță” magică 
e impropriu, şi a o determina prin cuvintele: „substanța magică e în întregime într'o 
parte a ei“ ar însemna doar să traduci un gând magic, fantastic trăit, pe un plan de 

concepte abstracle prea înguste să definească magicul. Pentru primitivul care gândeşte 
în idei magice, acestea n'au un caracter antinomic *). l 

Elemente magice se găsesc de sigur si în multe paradoxii de ale gânditorilor mistici 
din toate timpurile, Aşa de exemplu teza despre „uniunea mistică“ a unor credincioși 
cu persoana lui Isus Christos cuprinde un element vădit magic. Lui Isus Christos í se 
atribue o substanță magică în stare să pătrundă pe cel ce crede extatic în el. Un alt 
exemplu e procesul de transformarea spiritului omenesc in spirit divia printr'un fel de 
contagiune magică, care joacă un rol capital în deosebi în misticismul islamic. 

Din cauza naturei pentru omul civilizat deosebit de problematice a ideilor magice, 
se impune ca în analiza structurală a formulelor dogmatice să nu se recurgă la formule 
în care intervin într'un fel sau altul elemente magice. Dogma trebuie ilustrată prin for- 
mule pur dogmatice, Astfel de formule pur dogmatice ni se para fi: formula metafizică 
philonică, aceea a trinitatii, sau subt unghiu formal paradoxiile transfinitului ale lui 
Cantor, 





*) Chiar dacă s'ar admite prin imposibil că esentele magice ar fi de natură antinomică în sens dogmatic 
asta n'ar însemna că toate formulele dogmatice vorbesc despre esențe magice. Dogmaticul ar fi si în cazul 
acesta o noţiune mult mai largă decât magicul, 

(Va urma) 

TARMUL DE DINCOLO 
NICHIFOR CRAINIC 


i ymn de diacolo de mare, 
Inväluitul Finister 

E poate margine de cer 

Si poartä cätre alt mister, 
lar pentru gând cutremurare, 
Hotar de jar, strajer de ger, 


Ajuns-au oare câţi plecară ? 
Plecatii nu ne mai răspund 

Si sant pe mare ca un prund 
Ce cade surd si greu la fund — 
Ca moartea marea e amarä 

De câte taine o pätrund, 


Târmul ce dincolo de mare 

O fi grädinä ori pustiu 

Ori sloiu polar si argintiu ? 
Nici tu nu știi, nici eu nu știu — 
Si orice navă dusă 'n zare 

S'a dus pe veci ca un sicriu, 

SUIRE LA 


E 


UN TRICA 


PR © 


SANDU TUDOR 


Citania 'n ceaslovul cu roșii slove roase 
în sopotirea Celor-sapte-cuvinte joase 
în suflet se scoboarâ sub lungul lumânării 
si scade 'n surdul ison pe scara înserâríi. 
Incet mă ‘nvälueste cântarea obosită, 
Incet mă fură-aevea mireasma fumuita 
de se descuie 'n mine pornirea rugăciunii, 
Cu-oglinzi m'au prididit cămările minunii, 
Pătrund în mine însumi ca un pitic pierdut 
între lumini de sticlă deschise 'n nevăzut, 
La margini din lăuntru mă plec în atintire. 
Imi tiueste ruga undiri de peste fire 
ca un ghioc de scoică cu mările în ea, 
Presimt aripi cât zarea cum pașnic, undeva, 
în roată de sfială pe îngeri s'au culcat, 
E linişte de arc sub frunte încordat, 
Mă svârl, străpung în sus, în suliță de viata. 
O clipă 'n ceas bătaia în miezul ei îngheaţă. 
Sub fără fund de clopot vecii de hau se cască, 
Oprit pe vârful vremii în pacea nefirească 
ascult cum se ascultă cu 'nfiptă ascutire 
pe alăuta veche o coardă în strunire, 
Ascult la nesfârșit, Tot cerul îl ascult, . 
Si 'n ascultarea trează, strunită asa de mult, 
prin larga răsunare Te-aud îndepărtat 
pe afunzimea lumii trecând în lung oftat, 

SUB PECETEA TAINEI 
MATEIU YY” 


Sur les misêres physiologi- 
gues le secret ne sera pas tou- 
jours gardé. 

Alfred Dumaine - 


— yA început să-mi placă să povestesc“, murmură ca pentru dânsul numai, 
„Semn de bătrâneţe“, 

Ar fi fost, la vârsta lui, mergea pe saptezeci-si-sapte de ani, al doilea după al- 
beata strălucitoare a părului tuns, scurt și a lungilor mustâti, Incolo, voinic si verde, 
lar vioiciunea limpede a privirii îi întinerea si mai mult fata fără creturi, fata de om 
sănătos si trăit bine, trandalirie cum îi fusese întreaga viata. 

— „ln ce privește bătrâneţea“, glumii, „s'ar cădea să cunoaștem și părerea cu- 
coanei Masinca”, 

— „Vezi, asa se scrie istoria, Alţii, atâţia, multi, au fost cu folosul, eu cu ponosul. 
Află că între Masinca și mine n'a fost nimic și numai Dumnezeu ştie cât am dorit; am , 
întrebuințat toate mijloacele ca să ajung la aceea ce îmi părea țelul cel mare al vieții 
mele, cel din urmă, însă în zadar, l-am cerut mâna, e de atunci aproape o jumătate de 
veac, era după despärtenia ei de bărbatul dintâi, de Caegiu, „Rache dragă“, mi-a spus, 
„tiu prea mult la tine ca să ţi-o dau, ar fi păcat zău, mi-e milă să te las si pe tine pe 
drumuri si cu inima sdrobitä, Poate să-ţi dau altceva, altădată... Si n'a fost niciodată, 
De aceea am și rămas prieteni, că tu știi: dela prietenie se întâmplă să treacă la dra- 
goste, dar după dragoste prietenie nu mai poate îi”, Si, fără a-şi stăpâni un suspin: 
„dacă n'a fost să fie“! 

Lua halba să o ducă la gură, — ,Las'o coane Rache, să-ţi aducă alta, asta e 
trezitä“, 

— „Cum sunt si eu si amintirile mele”, 
— „Eí, aşa cum sunt, să vrei dumneata să le serii”! 
— „Sunt prea multe; n'as mai avea vreme, Câte cărţi ar trebui ca să le încapă pe 

toate: s'au adunat atâtea in atâţia mari de ani! Multe si de tot soiul, frumoase și urâte, 
vesele si triste, märete si josnice, pipărate, scârboase, groasnice... sguduitoare... 

— „Ca aceea dela venirea împăratului Alexandru al doilea în București, când vi 
s'a pus in vedere că, dacă se întâmplă ceva, räspundeti cu capul“ ? 

— „Ţi-a spus-o Daniel Zorilă; da, eram comisari amândoi, cei mai levenţi și mai 
tineri, ne dase raionul palatului, Bietul Zorilă! cum am fost tovarăși de viaţă, sar fi 
putut să fim si de moarte, A fost mare hop de trecut atunci, ne-au trecut multe sudori, 
om pomeni-o! Dar, e alta întâmplarea la care mam gândit când am zis: sguduitoare”, 


— „Ştii tu”, mă întrebă, după un răstimp de tăcere, „la colț, unde se taie calea 
Moşilor cu bulevardul, pe dreapta, cum mergi spre Pache, e o cârciumă, 

— „li zicea: la Nita; 

— ,O cârciumä veche... 

— „Mai veche decât mine, in tot cazul, o ştiu de patruzeci de ani, acum vre-o 
douăzeci, întâmplător, i-am fost de câteva ori chiar mușteriu”, 

— „Cârciuma asta are pe bulevard o curticică prin care se intră într'o sälitä, 

— din care dai într'o odăiță,,, 

-— „Cu O masă, scaune și o canapea de musama.., 

— ,.,gontoroaga, desfundată, scofâlcitä care are si ea amintirile ei“, 

— „Are“, apăsă grav conu Rache. „Și, în dosul cârciumii e un loc viran.. 

— „îngust, cu două fete, una pe bulevard, alta pe calea Mosilor, uneori cu uluci, 
alteori fără și în totdeauna plin de hârtii, de gunoaie, de mortăciuni“, 

— „Dar cum nu, păcatele mele, coane Rache, numai în acești șapte ani din urmă 
de câte ori am fost osândit să-l văd; nu răspunde pe calea Mosilor in fata casei unde 
până primăvara asta a fost percepţia noastră, a dumitale și a mea? E, dacă nu mă 
însel, al epitropiei armenești“, 

— „Păi, era mahala armenească acolo”. 

„Am apucat-o, Intre cireşii infloriti, se afundau sub acoperișuri de ţiglă, vechi 
case cu pridvor, parcă pustii. Rar, la portite, ieșeau, sfioși, copii fără sânge în obraz, 
cu ochi mari și sprancenati, negri si tristi, să privească, așa cum făceam și eu, dela fe- 
reastra locuinţei mătușei mele din capul străzii Vântului, ametitoarea mișcare de pe po- 
dul Târgului-de-afară, In dreptul cârciumii cu pricina, pe bulevard, era un fel de ruină 
care s'a dărâmat în urmă: hotelul Atena”, 

— „Acum“, încheiă el, că suntem în deplină cunoștință a locurilor, să pășim la 
cele petrecute“, 


„Mi s'a dat, într'o vară, însărcinarea de a însoți pe un a-tot-puternic ministru în 
drumurile ce, cam odată pe săptămână avea de făcut la Sinaia și înapoi, Am privit-o 
cu oarecare sfială ; se cunoștea firea artägoasä si iute a acestui om greu de mulțumit 
şi de împăcat. Si totuși nu fără plăcere; mi se da prilejul să-l cunosc mai de aproape 
şi să văd de nu isbutesc să mă iau si cu dânsul bine asa cum mă luasem și cu alţii 
de treapta lui si mai de sus, pe cari îi avusesem de dădăcit. A mers mai lesne decât 
nădăjduisem ; după întâiul drum mi-a dat mâna — la Vodă însuși ajunsesem la două 
degete — după al doilea, mi-a dat trăsura lui să mă ducă acasă. Dar să nu crezi că 
pentru a-i intra în voie și a-i fi pe plac a trebuit să-mi dau vreo silintä, să fac, ori să 
nu fac, ceva, întradins sau anume, Avea groază de tutun; eu nu fumam nici înainte, 
Când toamna, odată cu acele duceri-întoarceri a încetat şi rostul meu pe lângă dânsul, 
m'a chemat să fiu primit în totdeauna, — „Mon cher“, mi-a soptit șeful lui de cabinet, 

un băiat tare drăguţ si de viaţă, „vous êtes pharamineux, ma parole, aiimblanzit fiara“, 

„Avea ceva de fiară mare întradevăr, de vier, de zimbru feapän și dârj, uşor de 
mâniat și oricând gata să se năpustească asupra vrăjmașului să-l sfâsie si să-l calce în 
picioare, Era un om dintr'o bucată, un luptător primejdios si aprig. Să crute nu știa 
nici să ierte: „adversus hostem aeterna auctoritas“, rostea cel puţin odată pe zi ca si ; 
„nu mă tem de soarta lui Barbu Catargiu“! Nitel să fi încercat un trimis străin să se 
imbätoseze, că-i trântea, tare in totdeauna pe temeiul său de drept: „România nu e 
tara de capitulații”, Lui Vodă însuși nu se codea să-i mârâie: „Sire, iau răspunderea, 
toată răspunderea“, cu acel glas adânc ce, la tribună se umila tunător si vajnic. Intelegi 
dar că dacă era prețuit de multi și temut de toţi, iubit nu putea fi de nimeni și nici 
nu ţinea, respingând cu uriașul despret ce insufletea viu puternica sa făptură, până si 
prietenia“, 

„Îți închipui că nu lam lăsat să mă dorească, nici să mă uite, Imi dasem seama 
că eram omul care îi trebuia, Curând a trecut asupra mea de fapt îndatoririle cele mai. 
grele ale șefului său de cabinet, Noaptea când îi plăcea să lucreze în liniştea bogatei 
sale biblioteci, cu perdelele lăsate, îi dam ajutor; îmi dicta, adesea până la ziua albă, 
Fără să se mai culce, se spăla, se primenea, se îmbrăca si mergea la minister, după 
amiazi avea Cameră, Senat, consiliu, primiri şi seara o lua deacapul, uneori săptămâni 
în sir”, 

„Spre iarnă, așteptându-l odată, la dânsul, mi sa spus că „mă polteste conita in 
salonul cel mic“, | 

„De naștere mai motatä decât soţul ei, mai bogată, nu frumoasă dar sveltä, mlä- 
dioasă și dreaptă, cu portul. semet, avea fermecul deosebit al femeilor sterpe, O fiinţă 
de lux, tăcută pentru găteală si podoabe si despre care nu se putea spune mai mult 
decât că era o cucoană mare. Demnitatea vieţii sale o pusese la adăpost de bârfeli, iar 
de politică era cu totul străină”, 

„Mă chemase să-mi dea niște frumoşi butoni de manșetă — ăștia cari îi port. — 
în semn de recunoștință că împărtășeam greaua trudă a soţului ei. Si m'a întrebat dacă 
cred că guvernul mai stă mult? Dorea să cadă cât mai repede“, 

„Inainte de sărbătorile Crăciunului, ministrul mi-a înmânat o hârtie cu care să trec 
a doua zi la casieria ministerului să încasez trei mii de lei, Am îndoit hârtia deasupra 
iscăliturii si am rupt-o, întinzându-i înapoi partea de sus si băgând-o pe cea de jos în 
buzunar”, a 

— „Domnule Ministru”, i-am zis, „să mă iertati dacă nu voi păstra decât iscälitura, 
dar mă simt destul de plătit de a lucra pe lângă Excelenţa voastră. Si apoi nu sunt 
fără avere: cu nevasta împreună avem, deosebit de leaia mea, venit vreo patruzeci de 
mii de lei si nu plătim chirie“, 

„A. sărit în sus. — „Cum, cu capul si cu cartea dumitale, să ai patruzeci de mii 
de lei pe an și casă și să mucezești în poliție? — dar e curată nebunie! Trebue să faci 
politică cu mine, data viitoare când viu la putere vei fi deputat sau senator. S'a hotărît“ ! 

„Dar, până atunci aveau să mai fie câţiva ani, așa că mi-am văzut înainte de 
treabă, Vremea a trecut si primăvara următoare era pe slârsite”, 

„Intr'o seară, ministrul a mers la un prânz de gală la legația Austriei, poate pentru 
întâia oară singur; soția lui era oprită să iasă; răcise, M'am dus si eu acasă devreme, 
dar nu m'am desbrăcat să mă culc; deși obosit nu-mi era somn; tot alungându-l, nopţi 
şi nopţi, mi-l speriasem. Am luat la întâmplare o carte: „L'Histoire [des] Treize“ de 
Balzac“, To a 

„Mă cufundasem în citire cand, către miezul nopții, am auzit oprindu-se o trăsură 

la poartă si numaidecât apoi bătând cineva tare la ușă. Am ieșit si am recunoscut, în 
| livreaua lui cafenie, pe feciorul ministrului, Era la față ca varul, „Coniţa“, bâlbâi el, 
vrea să vă vorbească, Uitaţi-vă, vine“! 

„Gătită si sulemenită nu avea nimic schimbat, Tot așa fără grabă cum intrase, s'a 
așezat si a vorbit, In noaptea aceea am inteles-o, mi-am dat seama că în amânunfíta și 
migăloasa ei potriveală din afară, se resfrangea, făcută şi prefăcută deopotrivă, ființa sa 
lăuntrică ; altmintreli ce tărie de suflet ar fi trebuit să aibă ea, deloc mișcată, cum arăta, 
să poată povesti liniștită, rece, un lucru pe care eu auzindu-l simţeam că-mi vine nebunie”, 

„Cam cu un ceas înainte, ministrul esise dela legatie și, ajutat de fecior, se urcase 
în trăsura lui, trăsură deschisă cu coșul lăsat care plecase, la pasul cailor grei, pe strada 
Vienei, o luase apoi la dreapta pe calea Victoriei si iar la dreapta pe strada Romană 
până acasă, Când a tras la scară, feciorul care a sărit de pe capră să-și ajute stăpânul 
să coboare, a scos un țipăt: ministrul nu mai era în trăsură”, 

(Va urma) 

E F A TA 


LA UN VOLUM FARA TITLU 


DE 
ION MINULESCU 


N ‘am fost, 


Nu sunt 

Si nu voi fi, | ' 
Nici azi, | 
Nici mâine, dupä moarte, 

Nimic din ce vor crede poate 

Cei câtiva cetitori de carte — 

Naivii care-mi vor ceti 

Volumele, numai pe jumätate, 

Volumele de versuri, cumpärate, 

Imprumutate 

Sau furate... 


N'am fost aga precum se spune 

Si nu sunt nici asa cum sunt — 

Nu sunt nici foc, 

Nici ploaie 

Si nici vant... 

Nu sunt nimic din ce-as putea fi pe pământ, 
Nu sunt decât un snop de vorbe bune 
Ce-astept un cetitor să mă rasbune 

Si să m'arate lumei, cine sunt l., 


N'am vrut sä fiu volumul ideal 
Cu sute de editii repetate — 

Volumul voluptatilor marunte 

Cu titlul gras, multiplu si greoi — 
Un titlu cât o listă de bucate, 

lar filele cu text, aproape goale 
Ca Dictatorii fără osanale ` 

“Ca Boul Apis fără: pată 'n frunte 
Ca Grigorescu fără „car cu boi” 
Sau ca Mihai Viteazu fără cal! 


Sunt un volum ce n'are titlu încă 
Desi există ‘n mine tipärit — 
Volum unic, ce trebue cetit 

Rand dupa rand 

Si tot așa, la fel, 

Dela 'nceput si pana la sfârșit, 

Ca sa ‘ntelegi ce daltä de oţel 

Va trebui să-mi sape titlu m stâncă 
Atunci, când titlul meu va îi găsit! 

BUBI E BOLNAV | 


D 
EMIL ISAC -, 


Buti e bolnav si ard ochii lui 
Cu focul negru al suferintii. 

li asudă fruntea, îi clân[ânâ dinţii 
Și nu mai răspunde nimănui, 


Mânutele lui pe sân obosite zac, 
Si parcă nici glas nu mai are. 

Şi chinul lui Bubi este mare 

Când buzele lui (cirese coapte) tac. 


— Trist sta elefantul şi maimuța lângă dânsul 
Şi cu ochii veșniciei se uită păpuşa, 

— Si deodată în noapte se deschide ușa: 

. A intrat cu mii de diamante: plânsul, 

>CONCEPTIILE DOMINANTE ÎN MUZICA 
ROMÂNEASCA DE AZI ~ 


DE 
G BREAZUL 


S. desprind din ce in ce mai deslusit caracterele generale ale compoziției muzi- 
cale româneşti si í se conturează mai precis diferențele stilistice, Acelas nesträmutat 
ideal, frumosul muzical, este comun si sträduintelor ei. Pentru realizarea lui diferă însă 
atmosfera spirituală, in care compozitorul isi pläsmueste opera, precumpänitoare fiind, 
fie subiectivitatea artistului, fie obiectivitatea mediului, fie echilibrul lor, Conceptiile de 
artă si miiloacele tehnice sunt în funcțiune sau numai sub înrâurirea provocatä de aceasta 
atmosfera spirituală si deci, sunt în continua modificare, ca orice este produs al istoriei, 
Din această pricină se si profileazä diferențe stilistice, care, laolaltă, învederează si in 
cadrul școlii noastre muzicale, — ca în orice activitate artistică de altfel, considerată 
în cadrul unei culturi, unei rase, unui timp — caracterele distinctive ale compoziției 
muzicale româneşti de azi. 

Recunoaşterea si stabilirea acestor caractere si fixarea lor în perspectiva timpului 
este obiect al istoriei, Complexul determinantilor spirituali, culturali, etnici si sociali 

' care isi întipăresc influențele în procesul creaţiei, ne inlesnesc totuși o discuţie a stilului 
muzicii noastre chiar în cadrul prezentului. Mai ales că putem căpăta sugestii în cerce- 
tärile noastre din analogia fenomenelor noastre muzicale cu ale celorlalte arte, Această 
analogie este posibilă si fecundă, întrucât procesul formării stilurilor pare să fie, în linii 
generale privindu-l, de o frapantä similitudine ; asa cum acest proces se vädeste în mu- 
zică, apare aproape identic în celelalte manifestäri de aria românească, Deosebirea 
stă în însuşi caracterul particular al fiecărei arte, în raportul dintre fond si formă, pre- 
cum și în rolul functional al fondului sau formei în constituirea operei de arta. De unde 
si provin varietățile sub care se poate oglindi sau restrânge mediul etnic, cultural si 
social în opera de artă, In artele plastice fondul trădează cu ușurință, prin redarea ima- 
ginelor vizuale resfrante de realitate, ideologia socială sau mediul spiritual din care 
derivă concepțiile de artă ale pictorului sau sculptorului; iar în poezie forma de ex- 
primare — materialul care sensibilizează fondul, în care se obiectivează acest fond în 
literatură si care este graiul, limba grupului etnic căruia artistul aparține — nu poate 


ascunde sorgintea etnică, socială și spirituală a poetului. Așadar, în plastică și litera- 


tură, cel puţin acele caractere stilistice distinctive, constituite pe temeiul temperamen- 

tului rasei, ambianţei vizuale, mediului spiritual si graiului, pot fi verificate si cu uşu- 
rinta stabilite; elemente care în niciun caz nu pot fi tăgăduite ca structurale, cí consti- 
tuesc sigure indicii de orientare in discutiunile asupra stilului in pictura, sculptura, lite- 
ratura si chiar arhitectura românească, 

In muzică lucrurile se petrec tocmai dimpotrivă, Atât prin fondul său — dacă 
admitem unul care să rămână neabsorbit în forma si deci sesisabil —, cât si prin formă 
— chiar dacă ne reducem la definiția dată muzicii de Hanslick: forme sonore in mis- 
care —, muzică mai cu greutate lasă să se strâvadâ si cu atât mai putin să se preci- 
zeze, sub însăși ameninţarea existenţei sale ca artă, o anumită exterioară ambianta 
etnică a compozitorului, realitatea înconjurătoare care caracterizează celelalte arte în 
fond sau forma. Din indefinitul conţinutului afectiv sau notional pe care și-l poate pro- 
pune ca fond, precum si prin vagul, etericul și imprecizia sunetelor care-l încorporează 
şi prin care se realizează arta sonorului, constituindu-i forma, — muzica închide difi- 
cultäti necunoscute științei celorlalte arte. Ceiace nu însemneazâ totuși, că în muzică nu 
se oglindește mai clar și mai definitiv ca în oricare artă, sufletul colectiv al naţiunii, 
conștiința, firea, umanitatea deosebită a poporului, Pentrucă, ceiace ariele plastice și 
literare pot concretiza ca infatiseri ale mediului si ceiace se poate recunoaște ca influ- 
ente și reoglindiri ale atmosferei ambiante în operele de artă, sunt elemente periferice, 
exterioare, imitate sau împrumutate realităţii înconjurătoare, Care, dacă în prelucrarea 
artistică, în creatiune, formează elemente dela care se poate porni si care se pot trans- 
forma în valori de expresiune ariistică, apoi însuşi procesul purilicării lor de balastul 
realităţii, constitue una din împovărătoarele griji ale creatorului, Muzica isvoräste din 
realitate sau se leagă de ea în chip deosebit, Și anume, isvorăște sau se leagă de ele- 
mentul psihologic, de substanţa sufletească, obiectivă sau suscitată în spiritul artistului de 
mediu, Ceiace compozitorul muzical restrânge in opera sa din realitatea ambiantâ este de 
natură eminamente psihică, Nu de senzaţie exterioară, de retină, de sfarc de nerv, ci de 
interioritate sufletească, de adâncime de constiintä : acea intimă substanță psihică ce se 
desprinde si caracterizează umanitatea specifică a unui popor și a unei epoci, Dacă, 
apoi, artele plastice sunt înclinate a reprezenta variatiunile de lumină ale naturei, iar 
poezia utilizează graiul, variindu-i funcțiunile notionale şi afective precum şi plasticitatea 
sonoră, muzica nu poate reprezenta decât freamätul ondulatiunilor sufletești, pierzân- 
du-și caracterul de independenţă artistică și încetând a rămâne artă, pe măsură ce se 
îndepărtează dela acest abstract si eteric svon de tălăzuiri psihice si se apropie de vi- 
zualul artelor plastice sau logicul artelor poetice, Numai în acest sens, de altfel, poate 
fi muzica considerată ca artă de fină sensibilitate în înregistrarea şi redarea dinamicei 
sentimentelor, 

Ținând în seamă stadiul la care a ajuns, putem presupune că există în compozi- 
tia muzicală românească sigure puncte de orientare în privința stabilirii concepțiilor de 
creafiune în virtutea cărora sunt produse operile de artă ce pot fi înglobate în scoala 
românească, Nn suntem în măsură să desprindem și să deslușim, cel puţin deocamdată, 
decât aspecte generale, din a căror expunere si discuţie am putea schița caracterele 
muzicale şi distinge valorile artistice cuprinse în respectivele compozitiuni. Ceiace în- 
semnează că, fără a renunţa la cercetarea si aflarea adevärurilor relative la creatiunea . 
noastră muzicală contimporană, expunerea de fata are în primul rând rostul si carac- 
terul de încercare metodologică, | 


Cry ne AG N 


* 
* * 


In planul acesta, al aspectelor generale, deslusim în concepțiile de compoziție româ- 
nească două direcfiuni : 

a) Direcfiunea care derivă concepțiile muzicii noastre din idealurile urmărite de is- 
toria universală a muzicii. Precumpănitoare in concepţiile artistice ale compozitorilor 
afiliati acestei directiuni, sunt aspiraţiile muzicale universale, abstracte, independente de 
voinţa sau näzuintele unui mediu specific, de imperativele temperamentului și rasei, de 
conditiunile autohtone în care se înfiripează şi se desvoltă spiritualitatea artistului, 
Abstract este în asemenea concepții de artă și auditorul presupus de compozitor, publicul 
pentru care opera este compusă, 

Numim aceasta directiune abstract universalistă, 

b) Direcfiunea care afirmă categoric, — conștient în măsura în care procesul crea- 
tiunii se săvârşeşte sub lumina constientului si rafionalului — caracterul românesc, Este 
directiunea in care, atât în privinţa sorgintei inspiraţiei, cât şi în cea a auditorului ideal, 
sub presupozitia căruia a fost produsă lucrarea de artă, compozitorul este ţinut, în ma- 
nifestarea puterilor proprii de creatiune, sub influenţa forţelor mediului cultural, etnic si 
social românesc, 

Numim această directiune a caracteristicului românesc. 

Astfel se definesc două curente distinct manifestate, în cadrul întregei școli ro- 
mânești sau chiar în creaţia aceluiaș compozitor. Ambele curente sunt deopotrivă de 
clar manifestate; cel mai puternic este însă cel care reprezintă. directiunea caracteristi- 
cului românesc, In ordinea cronologică, constatăm că directiunea primă, abstract universa- 
listă, — care formează din școala muzicală românească, un fel de apendice al școlilor mu- p 
zicale din Apus — este cea care se recunoaşte mai întâi în istoria muzicii noastre, Ea 4 
se rezumă in exercițiul mai mult sau mai putin isbutit și interesant al utilajului tehnic 
împrumutat din laboratorul apusean, [ar individualitatea artistului român nu străbate si .à 
radiazä în opera de artä, decât în gradul în care tiparele tehnice, sabloanele de-aiurea, | 
nu sunt amenințate cu stirbirea formelor, Directiunea aceasta nu este specific muzicală, 
Ea învederează, în latura muzicii, tendința de imitatiune si de transplantare în sfera spi- 
ritualitäti românești, a civilizaţiei sau culturii apusene si corespunde tuturor mișcărilor 
artificiale, acelor metode protivnice specificului rasei noastre, care au smuls cultura ro- 
mânească din fagasurile desvoltărei sale firești, desfigurând-o, înstreinând-o, secătuindu-i 
„forţele de expansiune si pipernicind-o până la ridicul. Directiunea doua se afirmă după 

cea dintâi, își ia repede avânt si se impune atât de puternic, încât abia se mai pot afla 
lucrări mai noui, care să nu fie realizate pe temeiul datelor autohtone, Elanul ei discre- 
ditează prestigiul abstractismului şi universalismului muzical în așa chip, în cât paralizează, 
oprește la primele lucrări si condamnă la sterilitate, compozitori ce inspiraserä serioase 
nădejdi creatoare, lar azi, sub ochii nostri, se sfârșește procesul de disolutie al domina- 
tiunii acelui principiu abstract, care era indreptar al primelor începuturi, 

Se pot desluși așa dar, analogii și trage instructive paralele între cele două pozi- 
tiuni contrastante pe care le-am descoperit în compoziţia muzicală românească de astăzi, 
pe deoparte, — și între alte câmpuri de activitate spirituală, pe de altă parte. Directiunea 
abstractismului și universalismului muzical în opoziţie cu directiunea specificului autohton, 
poate să-și afle un analogon în contrastul dintre universal si particular, general si indi- 
vidual, rationalism și empirism, cu care poate fi pus în paralelă, Este cu deosebire su- 
gestivä si plină de învăţăminte, paralela si analogia pe care o obţinem alăturând dualismului 

„constatat în compoziţia muzicală românească, dualismul constatat de Fechner în estetică : 
„von Oben — von Unten“; adică estetica de sus și estetica de jos, de sus in jos si de 
jos în sus, dela cele mai înalte și abstracte idei şi concepte, la particular şi viceversa, : 
dela particular si singular la general, Dupä cum nu mai putin instructive paralele putem w 
obţine alâturând linia de evoluție a şcolii muzicale românești cu cele ale altor arte sau, x 

in general cu linia de evoluţie a culturii românești, cum de altiel arătam, Căci, cine ştie 
dacă un examen mai comprehensiv al acestui paralelism, n'ar descoperi si în compoziţia 
muzicală românească un fel de „bonjurism“, apoi, „duelgii“ și „pantalonari“ !— 

Ceiace totuși nu se poate tăgădui este faptul că, fără a pierde din vedere idealul 
frumosului muzical absolut si realizarea lui în valori artistice, compozitorii români nu mai 
sunt indiferenți ci, dimpotrivă, sunt din ce în ce mai atenți la sorgintea inspirației lor, la 
mediul aspirafiunilor culturale românești în care se integrează activitatea lor creatoare ; la 
acel «jos», la acea empirie, experiență, trăirea şi absorbirea în personalitatea creatoare, a 
sevei generatoare, a acestui «jos», care este firea românească și caracteristicul ei, mai ales 
așa cum se vădește în muzica poporului. — Procesul de contopire, de asimilare, de os- 
moză, sau de identificare a compozitorului român cu aspiratiunile culturale ale mediului 
national, nu se realizează însă întotdeauna cu ușurință, Acest proces poate fi conceput 
și realizat cu necesitate în însăși afirmarea personalităţii artistice a compozitorului, 
fiind organic si firesc creatiunii. Nu se realiz azä cu ușurință atunci când între 
compozitor si mediul spiritual national, afinitätile organice sunt absente, ori sunt 
atât de reduse, încât procesul nu se poate normal săvârși, din care pricină rezul- 
tatul e hibrid, E acelaș fenomen de stânjenire si sterpiciune al capacităţii creatoare pe 
care-l putem constata în truda compozitorului desrădăcinat de mediul său natural, 
căutând a se altoi în școlile cu care nu are decât slabe si superficiale aderente. Din 
această cauză, pronunţarea personalităţii artistice în cazul din urmă, se produce cu mare 
anevoință — dacă o covârșitoare putere creatoare isbuteste a ajunge la pronunţarea si 
ajirmarea personalităţii artistice, Sub tirania multiplelor influenţe ce fatal decurg din 
însăși poziţia pe care compozitorul o are fata de curentele predominante în școlile 
muzicale ale Apusului, irosindu-si energia în tendinţa de proectare a temperamentului 
individual asupra tiparelor technice împrumutate, aninat de valurile nestabile ale tuturor 
influențelor exterioare, compozitorul aparținând directiunii universaliste, se află continuu 
sub apăsătoare povară si încearcă toate crizele si toate deceptiile provocate de trans- 
fertul și asimilarea în propria-i voință creatoare a acestor influenţe, De unde și provin 
ciudatele zigzaguri, intortocherile si poticnirile în drumul aflării propriulai drum în artă 
și în linia desvoltărei personalității artistice, 

Dacă in directiunea pe care am numit-o universalistă, desfășurarea puterilor crea- 
toare întâmpină fatale dificultăţi, care se resimt necurmat, de-a lungul formării și afirmării 
personalităţii compozitorului, apoi aceasta nu însemnează că în cealaltă directiune, a caracte- 
risticului românesc, opera compozitorului se poate săvârși fără punerea în valoare a ace- 
lorași indispensabile puteri creatoare, Firește, inspirația precum și procesul de prelu- 
crare formală si technica, se realizează mai liber si natural sub influența auxiliară a forţelor 
concreatoare ale mediului românesc, al căror glas articulat devine compozitorul, Iden- 
tificarea — conştientă si voluntară sau nu, dar definitivă — cu aspiraţiunile mediului, 
facilitează în primul rând posibilitatea de fixare a unui pivot spiritual, de ancorare 
intr'o realitate culturală, Mai ales în hipoteza că, prin conditiunile caracteristice ale 
rasei, artistul posedă capacitatea aceasta de a se asimila și identifica în chip definitiv 
cu aspiratiunile culturale ale mediului, faptul identificării constitue element esenţial în 
stabilirea sursei de inspiraţie, de aflare a unei sorginte proprii, de organice afinități cu 
fantezia creatoare a compozitorului, lar dacă se mai tine în consideratiune împrejurarea 
că în exprimările sonore populare, în cântecele și jocurile populare, artistul află modele 
autentice si desävârsite de cum este revärsatä și realizată firea poporului în expresia 
muzicală, însemnează să adäogäm încă un element care facilitează compozitorului român 
aflarea drumului pentru afirmarea originalității proprii, Si, in fine, nu mai putin este 

de luat in seamă, elementul real de expresie muzicală populară, melodia însuși, nu nu- 
mai ca document cultural, ci ca material prim de prelucrare artistică, 

Constatăm în noua școală românească o manifestă tendinţă de apropiere a com- 
pozitorului de mediul spiritual autohton, o manifestă înclinare către palpitul vieţii su- 
fletesti a poporului spre a-i desluși ritmul, o voință din ce în ce mai hotărâtă de ascul- 
tare a nevoilor culturii românești și de articulare a activităţii creatoare în specificul 
sufletesc al poporului, Dovadă sunt, între altele, pe lângă productiunile compozitorilor ; 
români de sânge, chiar compozitiunile autorilor români de sânge ebraic, Chiar ei simt! 
nevoia. adaptării spirituale la mediul cultural și muzical al neamului; în măsura în care 
adâncesc in ei posibilităţile de reprezentare a sufletului românesc, sunt și rămân de altfel, 
compozitori români, Dar dacă obiectivitatea raţională sau spiritul practic, de discernă- 
mânt al realitätilor, a înlesnit compozitorilor compatrioți, de sânge ebraic, fixarea unui 
principiu national românesc în preocupările lor de creatiune muzicală, apoi să nu șovăim 
a observa că compozitorii români de sânge, nu numai prin pozitiunea intelectuală in 
care se situiază ca reprezentanţi ai geniului rasei, ci prin instinct, prin puternice impon- 
derabile nationale, sunt mânaţi să-și însușească sau să se alăture acestei directiuni, — 
dacă cumva, cum e si firesc, desvoltarea puterilor lor de creatiune nu sa pronunțat 
drept dela început, decât sub presupozitia sufletului specific national. 

„Puntea pe care creatorul de frumos muzical românesc poate ajunge la sufletul nea- 
mului său este sprijinită pe întreitul masiv al realităţii noastre muzicale: cântecul popu- 
lar, dansul țărănesc şi muzica bisericească, Cunoașterea sufletului neamului poate fi ob- 
ținută, fireşte, nu numai pe calea manifestărilor muzicale, Analiza psihologică, precum si 
cercetările asupra diferitelor producte sau exteriorizări spirituale pot conduce, de ase- 
menea, la rezultate, Pentru compozitorul muzical însă, ca si pentru orice creator, în ge- 
neral, cunoașterea sufletului românesc nu este scop in sine, ci mijloc, Si anume, mijloc 
pentru desteptarea si stimularea puterilor de creatiune. Numai limitând astfel necesitățile 
de cunoaştere, putem aprecia rolul pe care îl au exteriorizările muzicale ale poporului 
în creatiunea muzicală, privită din acest punct de vedere. al cunoașterii. Astfel isi poate 
determina compozitorul psihologia muzicală, conștiința muzicală a poporului, 

Din muzica poporului, compozitorul român n'a cunoscut, în general vorbind, decât 
ceiace lăutarul țigan reproducea ca muzică naţională în cârciuma orășenească, în preajma 
căreia sunt născuţi sau crescuţi aproape toți compozitorii noștri de azi, Cei mai multi 
din puţinii noștri compozitori au ocolit cântecul si s'au ţinut laoparte de interesul psi- 
hologic, estetic şi folkloristic ce el oferă, Împrejurările in care s'au născut si s'au des- 
voltat nu le-au desväluit niciun fel de afinități cu mediul sonor al poporului din care 
fac parte. Alţii, buimäciti de formulele tehnice deprinse aiurea si desorientati până la 
ignoranță asupra autenticității cântecului popular, numai în lucrările lor de mai pe urmă 
par a fi zărit calea cea adevărată, directiunea firească, in care se îndreaptă acum. Scoala 
românească, părăsind cu hotărâre directiunea universalistă, își fixează in acest stadiu le- 
găturile organice cu mediul social ambiant, Puterea creatoare românească experimentează 
- și-și faureste, pe temeiul conștiinței muzicale a poporului, din datele reale ale melosului a 
românesc, din rudimentele tehnice ale idiomului muzical național, formule de exprimare à 
artistică a geniului muzical caracteristic firii noastre, 

Nu se poate îndeajuns stărui asupra interesului psihologic muzical pe care il pre- 
zinta pentru compozitor melosul poporului, Cântecul popular românesc, dansul ţăranului 
nostru și muzica lui bisericească sunt documente indispensabile pentru determinarea psi- 
hologiei muzicale a poporului, după cum sunt, pe de altă parte, ísvoare nesecate de ele- 
mente stimulante pentru aprinderea și activarea imaginaţiei creatoare a compozitorului 


32 


© BCU Cluj 


roman, pentru ceiace învățatul Sabaneef descoperea, studiind psihologia procesului de 
creatiune muzicală, ca fiind constant în lumea sufletească a compozitorului, „un fluid com- 
plex de conceptiuni sonore“, un permanent torent, — „the stream of tone conceptions", 
Cântecul popular, dansul țărănesc si muzica bisericească sunt factori eminenti cari con- 
tribuesc la hotărârea caracterului social si national al muzicii, lar în afară de aceasta, 
melosul poporului constitue un fel de antecedens — nu numai in ordinea relatiunii ante- 
cedens — conseguens, melosul popular — muzica cultă, — ci, si mai ales, în ordinea 
succesiunii în care se sâvârgesc evenimentele istorice muzicale, In stadiul actual de des. 
voltare al muzicii culte românesti, compoziția muzicală se află pe puntea de tranziţie 
dela muzica naturală (cântecul si dansul popular), la muzica înaltă, cultă, pe care o nă- 
zuim: mișcarea de jos in sus, a cărei imagine am căpătat-o din estetica lui Fechner, 
Fapt însă care poate fi confruntat și verificat cu numeroase momente din istoria muzicii 
Apusului, | 

Epoca actualä de desvoltare a scolii noastre muzicale, de reluare a contactului cu 
realitätile sufletesti ale poporului, corespunde cu ridicarea melosului popular la rangul 
de element demn de preocupările compozitorului, Se abuzeazä însă, in general, de ano- 
nimitatea cântecului popular, Un pretins temperament artistic smulge melodia popularä 
din ambianța ei firească, o „refușează“, ,armonizeaza", „aranjează“, — „deranjatori” îi nu- 
.mește Aubry pe aceștia —, se subscriu și se proclamă „compozitori“ si melodia populară 
care era bun public, devine bun privat. Melodia populară iese astfel din „anonimat“, 
dar și din uitarea si desinteresul general, ceiace contribuie la acordarea de circumstanțe 
ușurătoare pentru săvârșirea unui asemenea abuz de proprietate, S'au adus imputäri 
liniilor melodice și succesiunilor ` ritmice populare că nu sunt proprii a deveni ,feme" 
si „olive“ muzicale; este, socotim, o eroare provenită din aceiaș necunoastere a sub- 
stanfei muzicale închise in melodia și ritmul popular, lar spre a ajunge la sinteza de 
energii muzicale, care se chiamă „motiv“, trebuie să presupunem o suficientă abilitate 
a compozitorului de a orândui și descoperi resursele polifonice ale melodiei, Pentru ca 
un fragment melodic sau ritmic să fie susceptibil de a fi „temă“ ori „motiv“, trebuie 
să concentreze în el toate forțele de expansiune muzicală, germenii de desvoltare 'mu- 
zicală, energia „potenţială“, capabilă de a deveni „actuală“ prin dialectica muzicală, 
deci prin tratarea compozitorului, Motivul celebru al primei parti din Simfonia in do- 
minor de Beethoven, nu-şi relevă posibilitățile de desvoltare, deci de energie potenţială, 
decât tocmai în minunata desvoltare a lui Beethoven, geniul relevându-se nu numai în 
inventiunea acestui motiv, cât, si mai ales, în actualizarea energiilor conţinute potential 
în el, valorificate în tratarea desăvârșită, ideală si prototipică a primei parti din Sim- 
fonia V-a, 

Expresii ca: „în spirit popular românesc", „în caracter popular românesc”, „în stil 
românesc", „teme românești fără să cadă în folklorism,", sau, pur si simplu „românesc“, 
— dovedesc ce preocupări critice au compozitorii români, Aceste expresii flutură ca un 
stindard revoluţionar, de răsvrătire, glas de arhanghel vestitor de vremuri noui, nunțiu 
de biruintä, pe frontispiciul lucrărilor celor mai noui ale compozitorilor romani. Nu e 
vorbă, această agresivă atitudine crilică provoacă surprinzătoare și caracteristice conse- 
quente în concepțiile de creatiune muzicală, asupra cărora găsim nimerit să ne oprim, 
încheind prima parte a studiului nostru, 

Atitudiuea critică pe care o poate adopta un gânditor faţă de anil, din curentele 
dominante ale istoriei sau vremei sale, nu este de confundat cu atitudinea spiritualà si 
concepția. artistică pe care creatorul şi-o lâmureste si fixează în tumultul de vreri artis- 


tice — personale — ce se întretaie în timpul său, Nu doar că nu ar fi de cuprins, am- 

bele aceste pozitiuni, in sfera generalä a culturalului; dar atâtea diferente de continut 
ideie se interpun între ele, încât, dacă n'ar fi decât faptul că atitudinea critică a gân- 
ditorului este pasivă, de contemplatiune si reflexiune intelectuală, iar a creatorului 
activă, germinatoare de impulsiuni volitive susceptibile de a fi traduse în fapte (artistice), 
şi încă ar trebui să reținem şi să accentuăm deosebirile de planuri existente între aceste 
atitudini spirituale. Fără a se exclude cu desăvârșire, aceste planuri spirituale sunt per- 
fect distincte, | | 

Pe de altă parte, chiar dacă artistul creator isbutește să-și adopte rațional o anu- 
mită pozitiune critică, actul acesta de situare spirituală nu este hotărâtor în activitatea 
de creatiune artistică, Cu mai Aofdrâfoare influențe intervin în procesul de creatiune, 
elementele iraționale, emotiunile, afectivul şi fantezia, 

Să ne gräbim a constata că ceiace caracterizează atitudinea spirituală a câtorva 
din creatorii muzicali este pozitiunea antiabstractista, antiuniversalistä, Este, prin urmare, 
pozitiunea hotărât protivnică pe care acești compozitori români o iau fata de directiu- 
nea din compozitiunea muzicală românească pe care am numit-o abstract universalistă, 
Este, cu alte cuvinte, o atitudine crifică, negativă. i 

A nega este o pozitiune subiectivă, care, si în logică şi în cazul nostru, nu presu- 
pune pozitivă, opusă. Deci, dacă este negat abstractismul artistic, nu însemnează că este 
afirmat sau este pozitiv caracteristicul românesc, — bineînţeles în atitudinea spirituală 
a compozitorilor care-și pun în acest chip problema. lar, în afară de aceasta, să nu ui- 
tăm să reamintim că a-eastä atitudine este raţională, 

Ce decurge aci, nu este greu de bănuit, Luând o atitudine rațională negativă fata 
de abstractismul artistic, acei compozitori sunt conduşi de aceiaș atitudine rațională spre 
descoperirea si afirmarea acelui altceva: caracteristicul românesc, Inclinarea conștientă 
către altceva decât ceiace forma bunul comun al istoriei muzicii apusului, este íncontes- 
tabil în unele lucrări. Si aci, un distinguo logic: altceva nu este egal numai decât cu 
caracteristicul românesc, Cu atât mai mult trebuie să vorbim de logică aci, rationalul fiind 
încă imperiul sub care se elaborează sau, cel puţin, se plămădește opera de artă muzi- 
cală, Ceiace s'a întâmplat şcolilor muzicale strene până a ajunge la firea naţională, la 
caracteristicul autohton, acelaș proces filogenesic îl verifică școala noastră de compoziţie 
muzicală, aga cum se vädeste din lucrările unei însemnate părți a ei. Exoticul, pito- 
rescul, coloritul local cunoscut din istoria generală a muzicii, devine principiu si normă 
si în compoziția muzicală românească, chiar dacă, prin afinități de gust, de tempera- 
ment sau de rasă, dacă nu din calcul intelectual, ceiace este de caracter oriental (?) sau 
slav este cu deosebire accentuat, Mai ales însă pitorescul și coloritul local sunt ele- 
mentele care atrag pe compozitorul român. „Românesc“, „naţional“, „popular“ sau „spirit“ 
românesc, etichetele cu care se designeazä tocmai atitudinea antiabstractistä în compo- 
zitia muzicală românească de azi nu tintesc decât la aceste nuanţe superiiciale ale „spe- 
cificului” românesc, Nu vom contesta pitorescului si coloritului local calitatea de a fi 
susceptibile de tratare muzicală; mai ales după epoca muzicii programatice şi descriptive, 
Dar iarăși nu vom putea trece cu vederea că zăcămintele nesecate de elemente stimu- 
latoare ale inspiratiunii muzicale rămân resursele sufletești umane, mișcările psihice, iar 
pitorescul și coloarea locală, apoi ceiace este vizual și descriptiv, rămânând propriu ar- 
telor plastice și poetice, Sunt deci compozitori cari n'au putut străbate până în tainele 
sufletului românesc, Au simţit nevoia, raţional vorbind, de a pătrunde psihologia popo- 
rului românesc; dar n'au rămas decât la periferia vieţii românești, 


* 
* * 


: Ceiace trebuie remarcat, atunci când discutiunile asupra creatiunii muzicale româ- 

nesti sunt urmärite in planul factorilor sociologici, este confuzia vizibilä si permanentä a 
publicului asupra însăși fiinţei noastre muzicale, Ademenit de ,surlele si tobele“ din 
jurul interpretării muzicale — auditiuni, concerte, recitaluri, reprezentatiuni de operă, în 
sala de concert, lângă gramofon sau aparatul de radio — uită publicul românesc că, 
ceiace consacră istoric ființa muzicală a rasei noastre, nu este nici interpretarea datorită 
unui mare virtuos, nici compozitiunea unui puternic creator strein, ci este creafiunea mu- 
zicală românească, 

In rosturile vieţii noastre muzicale, orice fapt care trezește și stimulează puterile 
creatoare românești este de acceptat si de dorit, Dar, să ne înţelegem: nu ca scop, ci 
ca mijloc pentru scop. Ceiace nu însemnează, firește, că într'o artă ca muzica, în care 
interpretarea este conditiunea indispensabilă sub care se sensibilizează ereafiunea, vom 
micșora valoarea interpretării. Nu va trebui să uităm însă că firea noastră muzicală nu 
se manifestă mai complet, mai definitiv şi mai nepieritor decât în creafiunea muzicală. 
lar ceiace trebuie reţinut, este faptul că, de mediul social nu este și nici nu poate fi 
indiferentă creatiunea muzicală. Ci dimpotrivă, creatiunea muzicală se realizează, bine 
înţeles, în primul rând prin puterile deosebite ale compozitorului, dar întotdeauna sub 
presupozitia de strictă necesitate a unui mediu social, Ar fi să mai vânturăm zadarnic 
acele argumente utopice asupra autonomiei procesului de creatiune artistică, astăzi când 
aprofundarea cauzalitatii istorice nu poate fi năzuită decât sub perspectiva cunoașterii 
determinantilor etnici, culturali și economici, care intervin ca elemente structurale în 
fenomenul artistic, 

| Prin urmare, privind chestiunea din punctul de vedere al mediului social care este 
chemat să aprecieze valorile artistice conţinute în compozitiunile muzicale, vom constata 
că, în general, aceste compozitiuni, conștient sau nu, au în vedere un public, un auditor, 
Acest auditor poate fi abstract: un auditor inițiat în tainele de concepții ariistice ale 
compozitorului, o comunitate de aleși, o redusă minoritate — așa cum, de pildă, este 


de considerat publicul în lucrările lui Schönberg; — după cum poate fi universal, — 
oricine și oriunde, peste graniti nationale, etnice, sociale sau culturale, — sau chiar 
cosmopolit; — după cum, in fine, poate fi un public nafional, Nu este mai putin ade- 


vărat că, factorul acesta poate interesa sau conta ca determinant în procesul creati- 
„unii muzicale, în variate si personale forme. Uneori poate fi aproape indiferent — 
dar niciodată complet absent, pentrucă forma operei de artă este de natură eminent so- 
cială —, alte ori categoric și conștient afirmată. De altfel, tragedia novatorului provine 
tocmai dia abstractia acestuia asupra imperfectiunii actualului, depășirea contingentelor 
prezentului și realizarea formei artei sale, sub conditiunea ameliorării și perfecționării 
capacităţii muzicale a publicului în viitor, Nici compozitiunea muzicală românească nu 
pare azi indiferentă în privinţa publicului căreia se adresează, Ci, în majoritatea cazu- 
rilor, publicul avut în vedere de compozitorii români în lucrările mai de curând, nu este 
un public abstract, ci publicul românesc. Curentul cel mai puternic pe care-l putem con- 
stata în compoziția muzicală de azi, este, așa dar, cel al caracterului românesc, categoric 
afirmat atât în privința sorgintei inspirației, cât si în privința auditorului ideal pe care 
compozitorul îl are în vedere. Inlăturarea sistematică a acelui principiu, al unui auditor 
abstract sau chiar international, idealul primelor începuturi ale şcolii muzicale românești, 
este în curs şi pe terminate. Compozitorul român este astăzi mai conștient ca oricând, 
că universalitatea — nu cosmopolitismul sau internationalismul — operei de artă nu se 
poate. sävârsi decât tocmai prin prisma națională, prin conceperea operei de artă ca un 
product răsărit si realizat într'o ambiantä psihică românească, sub conditiunea unui au- 
ditor, în primul rând român, Este, desigur, dezolantă constatarea pe care, în treacăt, 

trebue s'o facem, că publicul românesc nu se vädeste tot atât de conştient de rolul său 
în creaţiunea muzicală, sau ignoreazä faptul că el a fost factor cu rol hotărât in crea- 
tiune, că pentru acest public există în primul rând o compoziţie muzicală românească. 
Am fi putut înregistra infloritoarea situatiune a literaturii românești. fără presupozitia ci- 
titorilor ? Contactul viu și autodeterminant dintre producție si consumaţie, indispensabil 
in viata economică, este tot atât de necesar în producția culturală, Nu putem ravni o 
puternică și originală școală muzicală românească fără un conștient auditor român, care 
exercită o funcţiune de ideal critic, de susţinător si îndreptător, de sprijinitor, de sever, 
dar obiectiv si firesc judecător al creatiunii muzicale, Acest auditor este factor concrea- 
tor si deci indispensabil al unei vieți muzicale conștiente, 

Nu este mai puţin adevărat că nici din partea compozitorului sinceritatea nu este 
deplină faţă de publicul roman. Audftorul acesta român, nu rezultă, cum nu rezultă nici 
inspiraţia si concepţia artistică a compozitorului, din complexul de forte, iraționale in 
bună parte, care determină latura socială a productului de artă şi-i fixează forma, Nu 
apare artistul ca un fel de manifestare a voinţei artistice, nedefinite dar reale, a unui grup 
social, nu apare ca organ de expresie al mediului și vremei sale, nu este sublimarea nă- 
zuintelor grupului social pe care îl reprezintă. Atitudinea compozitorilor români este alta, 

. Simt nevoia unui public, chiar a publicului român, Ei însă păstrează un fel.de reservatio 
mentalis : publicul acesta este prea restrâns, prea mărunt si adeseaori prea lipsit de in- 
teres, așa cum e el, Chiar în cazul că ia din nepretuita comoară de bunuri muzicale 
ale poporului frageda linie melodică sau svâcnetul ritmic al unui dans, compozitorul le 
prelucrează nu pentru a le reda aceluiaș popor sub forma desăvârșită a artei culte, ci, 
adeseaori, pentru scopuri care au în vedere privilegiile unei anumite situatiuni ce revin 
compozitorului, 


+ + 


Să nu ne sfiim a recunoaște că, cu toată migăloasa noastră stäruintä de a descoperi - 
rezorturile psihologice determinante în concepţiile de creatiune artistică ale compozitorilor 
români de azi, n'am isbutit să surprindem de cât o infimă parte de nuanţe si, poate, 
nu pe cea mai importantă. lar pe de altă parte, nici în selectarea si însemnarea în acest 
loc a observatiunilor făcute, și cu atât mai putin în sistematica expunerei, nu socotim 
a fi procedat fara greș, 

Suntem incredintafi totuși că, în actualele împrejurări culturale românești si în 
stadiul de desvoltare la care este ajunsă compoziţia noastră muzicală contimporană, s'a 
putut observa că discuţiunile trebue să părăsească hotărît romanticele, dar puerilele di- 
tirambe sau înăcritele diatribe cu care suntem obișnuiți în viata artistică curentă, si pro- 
movate la un risuros și obiectiv examen critic şi la o pătrundere mai temeinică a 
problemelor, 

POVESTE P 








a: 


ADUREANA 


DE 


STEFAN STĂNESCU 


Apele crescute . 
Fără de oglinzi 

Nu vor să-ţi ajute 
Mâinile să'ntinzi |! 


Prin viroage seci 
„Au trecut șopârle, 
Ca'n pinacoteci 
Zugravite garle. 


— Pomul asta ce-i? 

— Corn, alun sau sânger 
Sau pe semne tei 

Ingrijit de Inger. 


Daca nu stii bine 
N'ai pricini să fugi! 
Astea sunt jivine, 
Astea — buturugi ! 


N'ai dicţionarul, 

Vino să te 'nvat! 
Eu sunt pădurarul 
Din Topolovăţ, . 


Nu fii supârat, 
Tânăr filosof, 
Dacă s'au urcat 
Râmele'n pantof! 


Codrul e pe-aici 
Sihlă şi răstoace 
Bun pentru pitici 
Dornici să se joace 


Întuneric mare 
Umbletul — jilav. 
— Braful, pädurare ! 
Drumul e grozav. 


Cum mai cântă duzii 

Din iarba livezii! / 
Padurare-auzi-i ! 

Padurare vezi-i! 


Mersul nostru-acum 
Sbor fără de-aripă-i 
Arborii din drum 

Tipä când îi pipăi, 


Râd—ca să-i därâm. 
Sgomotele cresc 
Sunt, pe alt tărâm, 
Călător grotesc, 


A sunat o surlă, 
Bate Ghionoaia, 
Gândurile urlă 


„Mă'nfioară ploaia. 


Beznă ucigasä, 
Hacs vegetal! 
Ramură trufasä 
Cu tăiuș de val, 


Mâini însângerate 
Ce purtau brățări, 
Ceas ce singur bate 
Peste nouă mări! 

— Vino pädurare ! 
Unde esti? Stii drumul ? 
Dublä intrebare 

Fără glas — ca fumul, 


“Apele crescute 
Fără de oglinzi 
Nu vor să-ţi ajute 
Mâinile sâ'ntinzi. 


Suerat ascuns: 
. Dintií cu otravă! 
Cine te-a pătruns, 
Inimă firavă ? 


Serpii după gât 
Gulerul îmi rup 
Suerul urit 

S'a urcat pe trup, 


Cercurile ‘ude 
S'au umilat pe vine. 
Cine mă aude, 
Să mă scape, cine? 


N'a fost pădurar 
Care tae lemne 

Ci vreun duh barbar 
Vrăjitor pe semne, 


Unde-i pădurarul ? 
E iurat de iazme 
A trecut hotarul 
Munţilor cu bazme ! 


Cercurile ude 
S'au urcat pe vine 
Nimeni nu m'aude, 
Pradă de jivine! 





Năruiri de ape 
Fumega'n păduri. 


Ard sclipiri aproape, 


In căutături. 

— Hu! Hu! Hu! Verigä. 
Suflet care piere 

Suflet care strigă, 


Hu! Hu! Hu! Durere ! 


Molesit, in groapa 
Mă scufund sub sânge 
Sarpele s'adapä, 
Musca, rupe, strange. 


— Ucigas flămând 

Hai scurtează-mi chinul 
Cine m'a trimis 
Tainelor adânci 
Strălucite'n vis 

Dinco'o de stânci ? 


Ceas împărătește 
Mâinei cu brățări 
Vremea socotește 
Peste nouă mări! 


Hu! Hu! Hu! Păcate, 
Suflet care piere 


Suflet ce se sbate 
Hu! Hu! Hu! Durere! 


Tine-ti fiară stârvul 
Să-l sfâsii cu dinţii 
Că eu sbor în vâriul 
Cerului cu sfinţii! 

IDEI, 


PENURIA lucrărilor de filosofie de care suferă cultura 
noastră, este un fapt resimţit cu deosebire în ceeace 
priveşte domeniul filosofiei istoriei. Totuşi, încă dela 
început trebue să subliniem un amănut susceptibil să 
verifice numai întrun anumit sens afirmaţia aceasta. 
Intr'adevär : nu am avut si nu avem încă o filosofie 
românească, autohtonă, care să contopească în structura 
ei elementele specificului nostru etnic, sublimate într'o 
gândire personală. Preocupări închinate duhului metafizic 
al realităţii, nu s'au remarcat decât în sclipirile tem- 
porale ale lui Vasile Conta, Titu Maiorescu, C. Rădu- 
lescu-Motru. Originalitate prin urmare nu există decât 
in măsura in care ideile înprumutate de maeştrii 
timpului, au fost adaptate la psihologia unei minorități 
intelectuale, înclinate să accepte un material compulsat 
din diverse lucrări sau publicaţii periodice. 

Filosofia care există, a fost înjshebată printr'o con- 
trafacere şi apoi încetăţenită, ceace echivalează cu o 
suprapunere artificială, esenţial deosebită de celelalte 
directive estetice sau literare, care au izvorit din 
substanța proprie a vieţii localnice, 

Nu tot acelaș lucru se poate spune și despre filosofia 
istoriei : în acest domeniu, dacă ne-a lipsit o îndrumare 
electivă, care să ne pue in contact cu teoriile si cu 
ideile din apus, am avut în schimb o lucrare complectă 
şi originală a lui A. D. Xenopol: „La théorie de 
l’histoire“. Numele marelui nostru învățat istoric, și 
singurul până acum carea avuto viziune de ansamblu 
în acest domeniu, s'a introdus definitiv în categoria 
gânditorilor de acest gen. Ceeace s'a scris după dânsul, 
in această direcţie, sunt mai mult generalitati si priviri 
fugitive. O aprofundare temeinică si infeleaptä nu sa 
mai făcut. Golul pe care nu l-a putut umple activitatea 
prolifică a istoricilor care au succedat lui Xenopol, 
năzuește să-l închidă definitiv, opera de recentă actua- 
litate a d-lui N. Bagdasar: „Filosofia contemporană 
a istoriei“, 

Un prim volum, tipărit în condiţii tehnice suficient 
de multumitoare, se mârgineste la o expunere rezumativa 
şi critică totodată, a concepţiilor contemporane în 
filosofia istoriei, I-a trebuit pentru aceasta d-lui N. 
Bagdasar, ravna îndelungată a cercetătorului constiincios 

PE MARGINEA UNEI CĂRȚI DE FILOSOFIE CONTEMPORANĂ ° 


de scopul pe careil urmărește, şi o incursiune introduc- 
tivă care näzueste să conexeze obiectul propriu al 
filosofiei istoriei, cu tot ce s'a petrecut înainte și care 
are o legătură cu acest termen, 

Wilhelm Dilthey este primul filosof studiat. Care 
ceplia lui formează într'o oarecare măsură un capitol 
aparte, prin faptul că la el găsim deopotrivă de ac- 
centuată influența filosofiei pozitiviste si criticistă kan- 
tianâ. Wilhelm Dilthey porneşte dela obiectul istoriei 
pe care-l consideră format din fapte. individuale, par- 
ticulare. Infätisatä sub acest aspect, istoria nu urmăreşte 
totalizarea faptelor particulare care au o existență 
proprie si o variabilitate manifestă. Deasemeni, ea nu 
urmărește subsumarea lor întrun concept general, 
căutând să descopere legi universale. 

Aceasta este deosebirea esenţială dintre istorie si 
ştiinţele naturii, Pe câtă vreme istoria caută să infatiseze 
caracterul particular al faptelor trecute, ştiinţele for- 
mulează legi generale, în care singularul se contopeste, 
se pierde fără a-şi păstra importanța. Subordonarea 
pe care o face știința este o abstracție, pe câtă vreme 
integrarea este o operaţie logică, de insufletire a feno- 
menelor particulare în conexiune cu viata. Evoluţia 
istoriei ca știință, esaloneazä trepte de înţelegere din 
ce în ce mai complicate. Mai întâi avem redarea exactă 
povestirea ; urmează apoi explicarea cauzală a feno- 
menelor, si in cele din urmă disocierea unităţilor is- 
torice în subdiviziuni mai mici, cum ar fi de exemplu: 
istoria dreptului, a religiei etc. Urmărind înţelegerea 
istoriei, nu trebue să se desconsidere judecätile generale, 
căci ele formează substratul explicativ al obiectelor 
particulare și singulare. 

Judecätile generale au numai un rol limitat, fără să 
impieteze asupra obiectului istoriei, care conţine în el 
însuşi principiul de selectiune. Afirmând aceasta, W. 
Dilthey dovedeşte că nu tine cont de valorile absolute 
și transcendente, si recomandă istoricului să se mentie 
în cadrul realității empirice, Viaţa istorică se incheaga 
astfel printr'o serie de conexuri organice, structura 
sistemelor de cultură în sânul naţiunilor organizate în 
state, Ele se afirmă prin patru caractere fundamentale 


si anume: sistemele de cultura durează, au o acţiune 

polivalentä, cuprind în generalitatea lor pe toți indivizii, 
si se succed in timp, influenfându-se cauzal. Acest 
-complex structural, are o acţiune de convergenţă si 
valorificare a unităţii etnice. 

W. Dilthey rămâne mai mult istoric decât filosof, 
pentrucă n'a izbutit să aprofundeze semnificaţia faptelor 
reale, gäsindu-le o valoare spirituală care să conto- 
pească realul eu irealul. Rolul acesta va reveni lui 
Heinrich Rickert care va complecta pe W. Dilthey, 
insistând mai mult asupra laturei psihologice, 

Urmând succesiunea logică a filosofiei istoriei, d-l 
N. Bagdasar trece la examinarea școalei din Baden, 
reprezentată prin Windelband și H. Rickert. Este su- 
ficient să amintim, că acești doi filosofi sunt purtătorii 
de cuvânt ai neokantianismului german din a doua 
jumătate a sec, al XIX-lea ca să ne dăm seama de 
concluziile pe care le comportă această disciplină, în 
domeniul filosofiei istoriei. W. Windelband subordo- 


nează realitatea propriei noastre conștiințe. In acest 


sens, el susține că înafară de cunoștința care pătrunde 
taina lucrurilor, există o conștiință normativă. După 
această concepţie, adevărul fiind în funcţie de anumite 
norme impuse a priori de conştiinţă, urmează că 
există un mănunchi de valori transcendente și absolute 
cărora trebue să ne subordonâm, Toată filosofia istoriei 
a lui W, Windelband, se cristalizează în jurul acestei 
axe principale, împrumutate dela Kant. Astiel, el va îm- 
parti ştiinţele în două categorii: deoparte psihologia care 
este o ştiinţă exactă, fiindcă urmărește să descopere 
legile generale ale fenomenelor sufletesti, de cealaltă 


parte, se află ştiinţele istorice care caută să determine : 


forma şi conţinutul istoric al faptelor individuale. 

Sau, cu însăși cuvintele lui Windelband: „scopul 
unora este judecata universală, apodictică, a celorlalte, 
judecata particulară asertoricé", Căutând să desprindă 
conținutul ştiinţelor istorice, Windelband ajunge la 
concluzia, că obiectul lor sunt faptele individuale, că 
scopul istoricului este să urmărească înfățișarea vieţii 
în ce are ea mai particular. Trebuind însă să dea o 
viabilitate faptelor istorice, W. Windelband a introdus 
noțiunea de valoare, Selecţia şi clasificarea faptelor 
istorice se va face prin raportare la acest sumum de 
` valori universale, care au o semnificație absolută, In 
prețuirea faptelor istorice, urmând fie criteriul valorilor 
absolute, fie pe cel izvorit din necesităţile vieţii o- 
bişnuite, ajungem la un punct în care problemele etice 
nu pot căpăta o soluționare mulțumitoare, nici chiar 
metafizică sau religioasă, 

Expunerea pe cât posibil detailată a filosofiei istoriei 
formulată de W. Windelband ne dispensează să in- 
sistăm prea mult asupra lui Heinrich Rickert, acela 
care a dus către cele mai înalte culmi consecințele 
'kantianismului aplicate în această direcţie. Dl. N. 
Bagdasar subliniază fugitiv legăturile care există între 
scoala din Baden, care a introdus filosofia valorilor si 
şcoala din Marburg care neagă existenţa „lucrului în 
sine“ a lui Kant, şi face din realitate un produs 
direct al gândirii, In acest sens, formele fundamentale 

ale existentii, fiind categorii rationale ale gândirii, 
aceasta din urmă capătă un caracter impersonal, devenind 
mai mult obiectul logicei decât al psihologiei. Logismul 
școalei din Marburg, fiind o interpretare eronată a 
filosofiei kantiene, dar totodată şi o exagerare a ei, a 
căzut în al doilea plan, H. Rickert rămânând cel mai 
tipic reprezentant al gândirii neokantiene, si acela care 


a dat amploarea cea mai eflorescentä filosofiei istoriei.- 


Rickert, bazat pe observatiuni personale, va insista 
asupra acelorași deosebiri care există între ştiinţele 
descriptive, care înfățișează generalul lucrurilor, şi între 
individualul lucrurilor care formează obiectul de cer- 
cetare al istoriei. Mai departe, H. Rickert combate pe 
J. St. Mill care pretindea că istoria face parte din 
grupul ştiinţelor speciale, şi că prin urmare, se îndreaptă 
către găsirea legilor vieţii istorice, devenind o ştiinţă 
pozitivă, 

H. Rickert, deosebeşte grupul științelor pozitive care 
urmăresc formularea legilor naturale, şi grupul ştiinţelor 
istorice, care au de cercetat, nu individul în genere ci 
ceeace este individ istoric, Pentru a sublinia acest 
caracter primordial al istoriei, Rickert introduce noţiunea 
de valoare istorică sau generală: valorile istorice cons- 
tituesc criteriul după care ne orientăm în prețuirea 
faptelor istorice. Mai mult ca oricare altul, Rickert a 
reuşit să determine caracterul propriu al istoriei, adică 


individualizarea faptelor, si să-l deosebească de cel al. 


științelor naturii. El nu neglijează faptul că fiinţele sufle- 
testiau oatitudine istorică, deaceea va reabilita importanța 
psihologiei, căutându-i un punct de sprijin în realitatea 
socială. Prin aceasta, H, Rickert, caută să raporteze 
faptele individuale la valorile istorice, dar totodată 
insistă asupra menţinerii lor în legătură cu ființa so- 
cială, cu centrele istorice, Deoarece valorile generale 
prezintă o indisolubilă conexiune cu societatea, urmează 
că viaţa socială şi produsul spiritului omenesc, cultura, 
trebue să fie obiectul istoriei. Repetitia faptelor istorice 
nu se efectuiazä prin observaţia noastră directă, ci 
prin conținutul noţiunilor generale, care ne determină 
să le integrăm în „serii de repetiţie“. Acest capitol, 
formează puntea de legătură dintre H. Rickert si A, 
D, Xenopol, | 

Marele nostru istoric, prin lucrarea sa „La theorie 
de l'histoire“ va căuta să adâncească gândirea lui 
Windelband și Rickert, năzuind să dea o structură 
logică istoriei, privită ca ştiinţă a individualului, A. D. 
Xenopol se impotriveste filosofiei kantiene, după care 
spaţiul şi timpul erau forme a priori ale sensibilităţii 
noastre, si le consideră cadre obiective. Sprijinit pe 
această idee, Xenopol va arăta deosebirea care există 
între faptele de repetiție care au un caracter comun 
şi asupra lor natura exercită o acțiune modificătoare, 


şi faptele de succesiune care se transformă sub in- . 


fluenta anumitor factori interiori. Cele din prima cate- 
gorie, evidenţiază relaţii de similaritate, de identitate, 
cele din a doua categorie, dimpotrivă, afirmă distinctul, 
particularul, unicul. Istoria se integrează în fenomenele 
succesive ale spiritului. Pentru categoria fenomenelor 

de repetiție, A. D. Xenopol susține <concomitenfa 
cauzei şi efectului»; pentru fenomenele de succesiune 
cauzalitatea fiind variabilă nu se pot tormula legi, si 
de aceea istoria nu poate avea caracterele unei ştiinţe. 
Totuşi Xenopol, susținând aceasta, nu crează un hiatus, 
ci caută să compenseze lipsa stiintifismului istoric prin 
noţiunea de serie. Implicit, Xenopol va combate no- 
(iunea de valoare susţinută de Windelband si Rickert, 
care este subiectivă şi relativă, și o inlocueste cu no- 
tiunea de serie, care este aplicabilă la fenomenele 
succesive, și constitue categoria fundamentală a istoriei. 
Punând problema filosofiei istoriei sub acest aspect, se 
poate spune că seria, înfățișând fapte succesive, le 
raportează la timp si prin aceasta tine cont de indivi- 
dualitatea lor, Ea păstrează prin urmare un caracter 
pur istoric, 

Fenomenele istorice vor avea o explicare cauzală, 
și pentru aceasta Xenopol se va folosi de noțiunea 


inferenfei, care urmărește „desco, erirea necunoscutului - 


individual, cu ajutorul cunoscutului individual", 

Pentru a justifica această metodă, A, D. Xenopol 
dovedește că acţiunile istorice sunt determinate de 
factori constanti sufleteşti, care acționează asupra fap- 
telor istorie si anume: rasa, caracterul național și 
continuitatea intelectuală. Privind problema istoriei sub 
acest aspect, se recunoaște psihologiei un rol impor- 
fan: în explicarea faptelor individuale din care se 
compune istoria, dar totodată se naște şi o confuzie ; 
este istoria o artă sau o ştiinţă? Istoria urmărește 
„desc perirea și stabilirea adevărului”, scopul artei 
este „crearea frumosului“, iată deosebirea. Pentru acest 
motiv istoria nu poate fi o artă, dar nici o ştiinţă. Ea 
nu va putea formula legi universal valabile, şi de 
aceea se va mărgini numai la indicarea tendinței gene- 
rale a evoluţiei spirituale a naţiunilor şi omenirii, 
Faptul istoric, ca să-și mentie caracterul specific, „va 
trebui pus în relafiune de succesiune cu un al fapt 
care l-a precedat, si să aibă urmări sau rezultate in- 
telectuale*. | 

Sprijinit de o eflorescentâ cultura filosofică, si utili- 
zând un bagaj riguros selecționat de fapte de observaţie, 
A, D. Xenopol a dat istoriei nu numai cea mai ac- 
ceptabilă definiție, dar precizându-i cadrele a defini- 
tivat-o în forme viabile. 

Cu Georg Simme', filosofia istoriei cata să se 
stabilizeze în domeniul culturii, El va introduce în 
interpretarea istoriei elemente împrumutate din filosofia 
eantianä, şi anume din ,,Critica’ rațiunii pure", 
Simmel se foloseste de metafizica istoriei, care se 
strâdueste să găsească legături între realitatea istorică 
și principiul său transcendent. Acei care încearcă să 
izoleze istoria de metafizică revin în cele din urmă si 
apelează la semnificaţia metafizică sau teologică. Nu 
trebue însă să uităm, că interpretarea istoriei privită 
sub unghiul metafizic, actualizează momente personale. 
Ea îl menține pe istoric în cadrul subiectivitatii, care 
singură îi oferă criteriul sistematizării faptelor trecute, 
și îi îngădue anticiparea celor viitoare în sensul a- 

celeiasi subiectivitati. Istoria tinde să se apropie din 
ce în ce mai mult de individual, ştiinţa dimpotrivă, 
neglijează faptele particulare si urmăreşte furmularea 
legilor generale concrete, Deosebirea pe care o stabileşte 
Georg Simmel între istorie şi ştiinţele exacte, o găsim 
expusă î'tocmai ca la Windeloand şi Rickert. 

Cu Adrien Naville păşim către încadrarea istoriei 
în categoria științelor exacte, normative, Influentat mai 
întăi de Auguste Comte, și mai târziu de Descartes 
care precumpäneste, Adrien Naville împarte științele 
în trei grupe : ştiinţele de legi sau teorematica ; ştiinţele 
de fapte sau istoria; științele de reguli sau canonica. 
Istoria având de scop să totalizeze laptele istorice; 
Adrien Naville se întreabă, cum se face selectionarea 
şi alegerea lor, trebuind prin aceasta să se evidentieze 
caracterul lor particular: de a fi importante si unice. 
Spre deosebire de Simmel, Windelband si Rickert, 
care acordau o importanță faptelor istorice având in 
vedere influența pe care o exercită asupra vieții su- 
fletesti, Adrien Naville, extinde cadrul și înglobează 
în istorie toate faptele care se impun prin durata si 
intensitatea lor,- Ştiinţele istorice devenind extrem de 
coprinzätoare, au de scop să clasifice şi să prelucreze 
abstractizând, fenomenele singulare din toate domeniile 
activității omenești. In ultimă instanță, istoria devine 
biograjia universului, o istorie universală a tuturor 
lucrurilor şi fiinţelor, 

Desi di. N, Iorga a desvoltat o activitate extraordinar 
de prodigioasă in toate domeniile culturii, nu a par- 
venit să formuleze o concepție originală si sis- 
tematizată, asupra filosofiei istoriei. Totuși, în 
volumul „Generalități cu privire la studiul istorier“, 
dl. N. lorga va acorda o importanță predominantă 
fortelor spirituale, întăţişând istoria ca pe o disciplină 
teoretică, care are de scop stabilirea adevărului, ex- 
punând faptele de ori ce natură în mod sistematic și 
având în vedere activitatea generală a omenirii, Firește, 
când dl, N. Iorga vorbeşte de fapte istorice, se referă 
la acelea care sunt singulare și nu se repetă. Pentru 
acest motiv, legi istorice nu există, decât formulate 
arbitrar prin analogie cu feriomenele fizice. Istoricul 
va privi totalitatea faptelor spirituale din viața unui 
popor şi va contopi în acelaş conţinut istoria politică 
și cea culturală. Soluţia de continuitate dintre istoria 
națională și cea universală cade, si ambele fuzionează 
în viata generală a omenirii, pe care istoricul trebue 
s'o zugräveascä pe cât posibil nepärtinitor, căutând 
adevărul, 

Prin Oswald Spengler, filosofia istoriei capătă o 
interpretare sugestivă şi captivantă. Filosoful german 
izbuteşte să dovedească, sprijinit pe o bogată erudiție, 
că istoria nu este și nu poate fi altceva decâto mor- 
fologie a culturii, Ştiinţele naturei sunt stăpânite de 
ideea cauzalitatii, istoria este guvernată de soartă, de 
destin. | 

Oswald Spengler introduce doi termeni prin care 
va caracteriza două domenii distincte: sistematica 
descoperă raporturile cauzale şi formuleaza legi ; istoria 

urmăreşte găsirea destinului in morfologia organicului 
şi de aceia se numește fiziognomicä. Orice istorie are 
un «fenomen originar», acela al culturilor. 

Ele sunt creații biologice ale sufletului etnic. Cand 
sufletul se epuizează cultura se sleieste, transforman- 
du-se în civilizație, care valorifică un mänunchi de 
principii şi fapte materiale. Europa si cultura occidentală 
în special, trece astăzi prin această criză. 

Faza de declin în care se află cultura occidentală i-a 
sugerat lui Oswald Spengler titlul cărţii sale care a 
făcut atâta vâlvă: «Der Untergang des Abendlandes», 


* 
* * 


Pentru a pătrunde studiile d-lui N, Bagdasar, adunate 
în volumul , Filosofia contemporană a istoriei”, este 
nevoe de o pregătire, de o introducere, care să în- 
lesnească înțelegerea termenilor filosofici., Pentru acest 
motiv studiile d-sale nu sunt accesibile decât unei 
categorii de cetitori, pe care-i dorim din ce în ce mai 
numeroși. 

Mai mult filosoi decât istoric, d-l N. Bagdasar este 
totuşi până acum, un istoric al filosofiei contemporane 
a istoriei. Primul volum pe care-l avem la dispoziţie, 
ne-a îngăduit să remarcăm darul cu totul personal 
prin care d-l N. Bagdasar a știut să ne integreze or- 
ganic în structura intimă a filosofiei pe care o studiază, 
A dovedit prin aceasta, că este un spirit proteic, în- 
telegätor, la care virulenţa critică nu-și vädeste exis- 
tenta decât atunci când spiritul său cercetător se află 
în posesia deplină a datelor necesare cunoașterii filo- 
solului studiat. Deaceea d-l N, Bagdasar, nu se poate 
mărgini la o cunoaștere superficială a filosofilor istoriei, 
ci pătrunde în esenţa lor, le disecă elementele după 
ce mai întâi s'a contopit cu ele. Nu un spectator o- 
biectiv, care observă și expune rezumativ, ci devine 
el însuşi un gânditor, care participă efectiv la studie- 
rea sistemului filosofic, Metodic, un filosof este mai în- 
tăi situat în timp, prin conexiune cu cei care l-au 
precedat, Este astfel‘inglobat într'o filiafiune oarecare, 
precizându-se partea de împrumut şi partea de con- 
tributie personală. Aici se face o sciziune, se deschide 


CRONICA 


o acolâdâ si se notează sistematic si precis, in ce 
constă originalitatea şi ce modificări s'au adus elemen- 
telor împrumutate, Un filosof al istoriei este privit nu 
ca o personalitate izolată şi distinctă prin extravaganta, 
sau exces de originalitate, ci situat în timp, înglobat 
istoriceste într'un proces de succesiune şi transformare 
la care însăşi gândirea d-lui N. Bagdasar participă e- 
fectiv. Tot travaliul efectuat până acum, constitue aşa 
zisa parte introductivă, de situare cognoscibilă. Partea 
următoare se referă la caracterizarea filosofului stu- 
diat. Se delimitează ideile esenţiale și contribuţia lor 
la elucidarea problemelor -de filosofie a istoriei. Se 
încearcă apoi o explicare rezumativă, care inglobează 
caracterizări sintetice, folosind pentru aceasta, frânturi 
de gândire răstălmăcite de multe ori prin însăși cu- 
vintele autorului. 

Finalul studiilor este un prilej nimerit pentru d-l 
N. Bagdasar, de a face o critică sistemului studiat, 
Acolo îl găsim realizat partial pe d-sa, acolo venim 
în contact cu însuși filosoful istoriei care se arată a 
fi: d-l N. Bagdasar. 

Claritatea expunerii, sintetică si precisă, ne îngădue 
să anticipăm calităţile literare ale studiilor d-lui N 
Bagdasar, Stilul este sobru, concentrat, hașurat de 
flexibilitäti trecătoare, care se referă mai mult la plas- 
ticitatea gândirii, decât la aceia a expresiilor. Totuşi, 
nici acestea nu lipsesc, însă comprimate de necesită- 
tile fluxului filosofic. 

Firește, un capitol aparte, care să complecteze acest 
articol de cronică filosofică, ar trebui să aducă amă- 
nunte inedite în ceeace privește gândirea proprie a 
d-lui N. Bagdasar. Volumul al Il-lea, ne va oferi o 
expunere a teoriilor care demonstrează că istoria este 
o ştiinţă exactă, şi că prin urmare, trebue să se des- 
copere legile de care este condusă. Volumul al III-lea 
care va fi o lucrare de sinteză, îl va realiza complect 
pe d-l N. Bagdasar: un filosof al istoriei, priceput si 
original continuator al lui A. D. Xenopol. 


NICOLAE ROȘU 


LITERARA 


DOUĂ CĂRȚI DE NOTE DE DRUM 


„AMERICA ŞI ROMÂNII DIN AMERICA“ DE N. IORGA, 
„IMPRESII DIN ITALIA“ DE I. PETROVICI... 


LITERATURA notelor de drum este de fapt o 
literatură între genuri: ţinând de liric prin transcrie- 
rea unei vibrații läuntrice, ea tinde prin descriere 
spre organizare obiectivă; așa dar spre epic. 

Măsura valorii ei stă în echilibrul în care această 
literatură isbuteste să împace si impletească amân- 
două genurile: deci în puritatea de timbru a aliaju- 

lui lor. Asemeni oxizilor care fac din suprafaţa unei 
marmure plajă pentru valurile fibrelor nestiut iscate 
din adâncuri și de mult împietrite etern, fiorul liric 
provoacă şi pune in descriptie valuri si fibre inte- 
rioare, cari o colorează... 

Între literatura propriu zis de prezentare și o 
bună literatură de note de drum este, adesea, deg- 

sebirea dela imaginea percepută fotografic si aceias 
imagine väzutä in colori, de sensibilitatea unui pictor : 
prima, sincerä si indiscutabil realä, a doua depäsind 
poate subiectul, dar înfrumuseţândurl. 

Desigur că, cine ar fi mers altădată, bunăoară pe 
drumurile „României Pitoresti* a lui Vlahuţă sau, 
pentru a trece în domeniu de drumeţie internaţională, 
ar vrea să străbată astăzi căile descrise de Paul 
Morand, ar găsi negresit puternice diferente: această 
distanţă dela realitate la versiunea ei literară, măsură 
tocmai adausul personal al scriitorului. Arta lui, 

Din acest punct de vedere, cele două cărţi de note 
de drum ale d-lor Profesori N. Iorga si I, Petrovici, de 
curând apărute, una la „Datina Românească“ si alta în 
„Editura Casei Şcoalelor”, ne sunt mai cu osebire de 
preţ şi ne bucură prin aceia că, fără să vină dela 
doi literati de profesie, se dovedesc totus, în primul 
rând, opere de bună valoare literară. 

Ambii autori nu sunt, e drept, la primul lor zbor 
literar. Şi nici la întâia lor lucrare de acest fel, Dim- 
potriva. 


s'au sters. Urechia sa interioarä a ascultat glasul ne- 
biruit de vreme al pietrelor templului lui Castor si 
Polux, al Coloseului, Forului Traian, Caracala sau al 


. Catacombelor. Pe toate acestea destäinuindu-le apoi 


D-l N. Iorga a mai tipărit și alte cărţi: similare, de 


pe meleaguri românești sau streine, printre care , Ro- 
mania Pitorească", in limba franceză: carte de o 
deosebită utilitate, in care peisagiul era de multe ori 
un pretext necesar de eruditie istoricä si prezentare 
a monumentelor noastre de artă. lar d. I. Petrovici 
a scris acele colorate „Raite prin Tara": pagini de 
sveltă poezie şi gândire. | 

© Dar, ca gi d-l Simionescu, deasemeni profesor uni- 
versitar, drumet si cercetätor al comorilor de frumos 
natural românesc, ei tin direct de o altă profesie 
intelectuală. i 

Atât însă, ìn cazul d-lui N, Iorga cât şi al d-lui 
I. Petrovici, între preocupările lor obișnuite si aceste 
note de drum, adunate în volum, este o strânsă le- 
gătură : ambii se pleacă asupra oamenilor și locuri- 
lor descrise, altfel decât în genere un scriitor; 
darul literar este firesc dublat de ştiinţa de a privi 
și reconstitui lucruri de dincolo de realitate. 

Italia văzută de d-l I. Petrovici este alta decât acea 
știută, iar călătoria sa prin așezările de viaţă de as- 
tăzi italiene înseamă un motiv de prelungire a lor 
în constatări care nau putut scăpa omului obișnuit 
cu observaţia și meditaţia, 

Pretutindeni ferestre s'au deschis spre trecut. Spre 
Veneţia și Roma de odinioară. Peste tot ochiul din 
lăuntru al d-lui Petrovici a deslușit urme care nu 


CRONICA 


P. 
EXPOZIȚIA lui P. Iorgulescu la „Hasefer" se a- 


şează pe drumul cel bun al artei adevărate şi în- 
seamnă pentru pictor un pas mai departe spre lămuri- 
rea de sine. Dela peisagiile mecanice de acum câțiva 

literar, În rânduri unde eruditia se schimbă, sub larga 
linişte a cerului şi câmpiilor italiene, în poezie si 
umor — cum de pildă: 

«Vreo două ore se mențin aceleaş : frumuseti gran- 
dioase: înălțimi cu creste de stâncă, pante împădu- 
rite, vägäune în scobitura cărora apar din distanță 


în distanță așezări omenești, prinse cu mărgăritarele | 


de scoicâ, Ceiace treptat se preface, este atmosfera 
matinald, trecând pe nesimtite dela paloarea ternd a 
zorilor, spre o gamă de culori înviorătoare, până 
când izbueneste valul razelor de aur care pune dintru n- 
tâiu stăpânire pe piscurile cele mai înalte. Ciobul de 
lund se vede încă, dar şi-a pierdut argintul, asemă- 


nându-se mai degrabă c'o bucată de crelă, pentruca - 


mat târziu să fie şi mai putin decât atâta: o simplă 
pată albă, pe care o va şterge cu ușurință, de pe bolta 
albastră, buretele imbibat al diminetii». 

Dela Postumia însă, privelistea scade, înălțimile 
se domolesc, abisurile se umplu, podoabele se reduc: 
ai zice, cu ce fusese mai înainte, masa unui fwnc]ŵo” 
nar către finele lunit>... 

Urmărind deopotrivă faptul real dela cele mai ne- 
știute izvoare ale sale până la pulverizarea lor în 
avuzul trepidatiei contemporane, dar voit mai putin 
ample în descriere, notele de drum ale d-lui N. Iorga 
sunt, în schimb, mai sintetice si plurale. Ele strâng 
laolaltă aspecte de seamă ale Americei. | 

Jara de contraste paradoxale, America este infäti- 
satä de d-l N. Iorga prin reducerea la cele trei e- 
lemente caracteristice ale naturii ei: pădurea, piatra 
şi apele, în pagini de puternică observaţie si lite- 
ratură — cum această lapidară şi cuprinzătoare. de- 
finitie: _ | 

«America sufere în genere, de lipsa de taine; este o 


țară în care prea vezi totul: wai nimic de ghicit, ni- ` 


mic de descoperit; o tard pusă pe hârtie», 
Disociind meditaţia de descriptie, d-l N. lorga a- 
dună, în partea doua a volumului „America şi Ro- 
mânii din America“, reflectiile şi constatările sale 
adânci şi întemeiate asupra vietei americane, in cele 
şapte conferinţe rostite ‘la întoarcerea sa în ţară: 
blocuri masive de cugetare, judiciozitate si poezie. 


AL. BADAUTA 


PLASTICA 


IORGULESCU YOR 


ani până la peisagiile din Delta Dunării sau privelistele 
din porturi este, pentru cine ştie să vadă, un drum 
lung în evoluţia expresiei artistice la pictorul nostru, 
drum urmat cu tenacitate şi cu prestiinfa par'că a sta- 

diilor parcurse succesiv până la formula actuală, ade- 
cuatä desăvârșit personalităţii sale. Este vorba de o 
desvoltare armonioasă care uneşte intenţiile indrasnete 


ale debutului cu realizările maturității. 
P. Iorgulescu Yor este prin natura sa un colorist 


cald, un armonizator delicat dar ferm al câtorva nu- 
ante fragede, un intimist pentru care diferenţierea at- 
mosferei sufleteşti dintr'o pânză contează. Fireşte Ior- 
gulescu nu ni se înfăţişează întreg în enuntarea aces- 
tor câteva însușiri, dar cine ar recunoaște aici pe pic- 
torul năvalnic al peisagiilor mecanice, purtătorul unui 
mesagiu de constructivism violent din culoare, răsvră- 
titul care proclama odinioară eminenta celei mai aspre 
pastozitäti, susținută pe desfăşurarea elementară a unei 
atitudini romantice ? Intre cel dintâi moment al aglo- 
merării cantităților grele de culoare primară în cuprin- 
sul câtorva planuri mari și al doilea moment, al sub- 
tilitätilor de colorist consumat pe care Iorgulescu le 
evidenţiază astăzi în armonizarea griurilor dintr'o na- 
tură moartă sau în punerea în valoare a nuantelor de 
culoare dintr'un interior, s'ar părea că intervine o so- 
lutie de continuitate, unul din acele salturi uimitoare, 
care trădează de cele mai multe ori lipsa oricărei co- 
eziuni interioare la artistul care le încearcă. Lucrurile 
se petrec astfel cu P, Iorgulescu. 

În aspectele actuale ale picturei expozantului dela 
„Hasefer“, descoperim transpuse pe o scară de valori 
diferenţiate la maximum, însușirile de elan coloristic 
prin care artistul. s'a făcut cunoscut și prețuit. Picto- 
rul s'a convins cu timpul că forța nu trebue numai- 
decât exprimată pentru a contribui înăuntrul unei pânze 
la realizarea sugestiilur de vitalitate; influenţa ei se 
face cu mult mai simțită oridecâteori, părăsind inten- 
(iile demonstrative, își află o aplicaţie proprie în mul- 
tiplicarea raporturilor dintre valori, în coordonarea 
elementelor care alcâtuesc un tablou, La -această ati- 
tudine de obiectivitate, pictorul a ajuns prin conside- 
rarea din ce în ce maiatentă a legilor proprii care con- 
duc înfăptuirile artei pictoresti. Astăzi vigoarea nu se 
mai profilează in imagini de forță cum erau arborii din 
peisagiile mai vechi, prinşi în ritmul unei dinamice 
contorsionate ; ea ne apare indisponibilizată in actua- 
litatea sistemului de raporturi prin care se definește 
oricare din pânzele pictorului. Detailarea unui plan 
secundar, echilibrarea câtorva pete de culoare într'un 
fond implică o mobilizare mai reală a forței decât 
este nevoe pentru simpla ei minare și în orice caz 
mai eficace în crearea de valori specific picturale, 

Din controlul consecvent de sine se naşte acea su- 
gestie, tot mai stăruitoare, de cultivare a expresiei, 
prin care se caracterizează una din laturile stadiului 
actual în evoluţia picturei lui P. Iorgulescu. Ín reali- 
tate, pictorul Iorgulescu este unul din cei mai cultivați 
profesionişti ai paletei din țara noastră în momentul de 
fata, dacă prin cultură profesională înțelegem minimul 
de condiții care permite raportarea nestingherită a celor 
mai subtile intentiuni la mijloace de expresie tot mai 





diferenţiate. Nu cunoaştem mulţi pictori români care 
ar fi în stare să realizeze echivalentul de subtilitate şi 
rafinament pictural din pânza ce reprezintă un interior 
cu un fotoliu mare visiniu. Supletea meșteşugului atinge 
aici, ca şi în alte câteva pânze, un maximum dincolo 
de care singură expresia coloristică vorbeşte. Mici in- 
ventii în alcătuirea motivului, precum așezarea unei 
glastre cu flori la picioarele fotoliului, o draperie sau 
o oglindă, oferă pretexte fericite imaginaţiei picturale 
pentru diversificarea ritmului de culoare. In toate aceste 
cazuri, pa eta pictorului este luminoasă și afectează 
preferințe pentru câteva nuanțe fragede de roz, galben 
sau verde palid. Din când în când un roșu aprins sau 
un albastru pronunțat determină armonii mai grave, 
mijlocind înfățișarea unei alte laturi în caracterizarea 
aportului pictural pe care îl aduce expoziţia de acum 
a lui P. Iorgulescu, | 

In pânzele lui Iorgulescu Yor se dâ o atentie deo- 
sebitä detaliilor, fie pentru rezonanta lor intima de 
ordinul sugestivitätii peetice, fie pentru rolul ce li se 
atribue de elemente constructive de culoare. Din acest 
ultim punct de vedere, știința lui Iorgulescu suferă 
comparații, — ucigätoare alminteri pentru atâţia „ma- 
eștri” analfabeți, — cu știința câtorva din fruntașii 
picturei româneşti de astăzi. Integrarea elementelor 
formale și coloristice în compoziţia echilibrată a câ- 
torva masse mari de culoare organică se infäptueste 
cu o simplicitate uimitoare, într'un .suflu de avântată 
mișcare, potrivit legilor de cristalizare ale unei ritmice 
acuzate. In pregnanfa ritmului deosebim, prelucrată, 
impulsivitatea primară din peisagiile mecanice de odi- 
nioară. Ea apare deasemenea in nuantarea prin pastă 
a culorilor, cum se întâmplă de câteva ori cu verdele 
vegetativ al câtorva peisagii din Baltă. Prin mijlocirea 
technicei de contraste puternice se evidenţiază şi mai 
mult persistenta atitudinei elementare. Lumina si um- 
brele puternice din: peisagiile acestea sunt făcute din 
culoare, ca și vegetația somptuoasâ, reflexele apei, 
goliciunea unui mal, cerul. În ele și în compoziţiile 
mari cu subiecte din viata porturilor ni se desvălue 
un al doilea chip al picturei lui P. Iorgulescu, reflec- 
tand în tendințele larg constructive o atitudine vo- 
luntară, în contrast cu arta de nuanţe a interioarelor, 
florilor si naturilor moarte. Dar nu poate fi vorba de- 
cât de extensiunea pe scara expresiei artistice a po- 
sibilitatilor de exprimare, prin mijlocirea graiului cu- 
Jorilor, a unei sensibilități bogate. In ambele cazuri, 
materia primară a culorilor isi asumă o multiplicitate 
de funcțiuni expresive spre diferenţierea structurală a 
imaginilor picturale, construind prin actualizarea vir- 
tualitatilor proprii, chipul văzut al lumii exterioare 
odată cu înfățișarea, perpetuată în act, a mobilității 
creatoare, sub unghiul căreia ne este revelată exis- 
tenta lăuntrică a artistului. 


AUREL D. BROȘTEANU 

CRONICA SPECTACOLELOR 


PROBLEMA lipsei de aderență dintre publicul 
românesc şi spectacol ne frământă în deosebi. Se zice că 
publicul românesc este excesiv de rafinat si pretentios 
şi de aceea nu acceptă orice spectacol. Ceeace nu 
ni se pare tocmai adevărat dacă ne gândim la pu- 
blicul nostru semibarbar-semirafinat. S'ar putea sus- 
fine şi cu mai multă dreptate, că, din potrivă, avem 
de a face cu un public cu gusturi foarte grosolane 
aidoma publicului roman, care nu putea percepe 
gluma decât din cale afară de sărată si drama numai 
melodramatică. Dacă sunetul e înnăbuşit, aceasta se 
datorește lipsei cutiei de rezonanţă, lipsei de răspuns 
din partea publicului. Cine poate spune că a văzut 
o sală „electrizată“ la noi? Din evenimentele spec- 


taculare care se perindă fără întrerupere după răz- 
boiu în Bucureşti, multe au provocat ropote nesfâr- 
şite de aplauze şi necontenite rechemări la rampă, 
însă nici unul nu a dat loc la acea explozie de ex- 
taz activ pe care-l întâlneşti în publicul cin alte ţări, 

Poate ca aceasta să purceadă dintr’o imposibilitate 
congenitală a românului de a se bucura în comun? 
Dintr'o cantonare iremisibilă în propria scoicä, din. 
tr'o fereală având temeiu în sfiala sufleteascä a unor 
persoane de elită? Cert e că nici un spectacol nu 
provoâcâ acea bucurie colectivă care e piatra de în- 
cercare a créafei spectaculare şi scopul final al 


acesteia. Publicul românesc rămâne definit deci nu- 
mai ca o simplă sumă de persoane care se distrează 
colectiv, însă nu în comun, Oricât de mare ar fi fi- 
orul spectacolului, el nu este de acel voltaj care poate 
înlesni cataliza, şi provoca aceâ tensiune din care 
naște beţia dionisiacă. Facem aceste observatiuni pen- 
tru a putea înţelege dece nici un spectacol nu isbu- 
teste si n'a isbutit niciodată la noi, Care e oare spec- 
tacolul „de pominä" de după răsboiu? Punem un 
premiu pentru cine va isbuti să ne dea răspunsul! 
Lipseste deci, acea participare activă a publicului 
românesc la spectacol. Acel simţ al mirării gata să 
se bucure de orice nimic, Acea fineţe şi fantezie pe 
care o au copiii (si poate nici copiii n'o mai au): 
acea putinţă de a intui şi a se entuziasma din orice. 
O artă à la Cuvier, gata să reconstruiască din orice 
pas al zeului şi eroului intregu-i mers si intreaga-i 
cale, Câtä vreme publicului românesc îi va lipsi a- 
ceastä educaţie, atâta vreme se va juca deasurda 
spectacolul în România, decor pentru orbi şi mu- 
zică pentru surzi, 

Pentru simţurile nu tocite, însă nedesvoltate şi ne- 
rafinate ale publicului nostru, e nevoie de o emoție 
puternică, de o violentare necruțătoare. Insă si aci 
trebuie multă măiestrie, căci altminteri îndrăsneala 
se preface în simplă maimutärealä si mascaradă gro- 
tească (vezi „Actul venetian"). Si mai e o altă cale 

prin care publicul poate fi tras din apatie: vraja şi 
hipnoza. 

Piesa lui Lucian Blaga, a cărui premieră am săr- 
bătorit-o de curând la Teatrul Național, desleagä 
„problema publicului românese” pe această a doua 
cale. Intre hipnoză si magie, Blaga înnalță cântec 
fermecat si desfäsurä acea scară a lui lacoy pe care 
îngerii sufletului nostru să nu contenească a se urca 
şi coborî. „Cruciada“, invocatie prin care Blaga ade- 
meneste sufletele noastre să iasă din apatie spre a 
se înnălța către azurul extazului, spre acel loc unde 
e veșnică mişcare si paradoxală stare, unde dinami- 
cul si staticul se contopesc. Am cercetat această piesă, 
cu deamănuntul, încă de acum un an, în „Gândirea”, 
cu prilejul apariţiei „Cruciadei“ în volum. Am ară- 
tat atunci problematica de o profundă spiritualitate 
şi am accentuat puterea cu care zugrävise Blaga nu 
numai personagiile piesii, ci şi cuvintele, ,Cruciada" 
ni se ar3tase încă de atunci în toată splendoarea şi 
plasticitatea ei, şi nu am pregetat să mărturisim bu- 
curia noastră, nu numai pentru poem, dar şi pentru 
construcţia piesei, Făurită simfonic, piesa lui Blaga 
formează un tot omogen de oţel, fără nici o fisură, 
în care personagiul şi cuvântul nu sunt elemente a- 
diacente și întâmplătoare, ci material solid din care 
se încheagâ indelebil, ca o stâncă de tare si ca o 
navă plutitoare pe apele calmei sigurante a ex- 
tazului, Spectacolul. Căci, dacă majoritatea autorilor 
noştri nu isbutesc să clădească din piesă decât o co- 
loană stearpă de cuvinte, cri să adune cuvintele în 
câţiva saci — personagii — mai mult sau mai putin 
având o identitate, Lucian Blaga, prin (ruciada, a- 
rată pilda vie a teatrului viu, în care fiecare cuvânt 
e un personagiu, o lume în sine, şi fiecare persona- 
giu este un cuvânt fără de concesie de întreg şi de 
consistent, 

O asemenea piesă, excesiv de grea prin masivita- 
tea ei şi prin paradoxala-i străvezime, a cerut un 
efort de adâncire considerabil din partea regisorului 
şi a actorilor, Lucian Blaga poate să se felicite că a 
avut drept régisor pe Soare Z, Soare, care a ştiut 
să slujească piesii cu credinţă, îndrăsnind să nu a- 
dauge nimic peste ce a voit autorul şi să se menţină 
în cadrele stricte ale indicatiei textului, Regisorul cu 
o admirabilă pătrundere, a angrenat perfect piesa, 
gâsindu-i adevăratul ei puls. Marioara Voiculeseu a 
întrupat pe acea domnifä medievală prea slabă ca 
să conducă o împărăție, dar tare ca să aibă curajul 
să încerce a-şi smulge copilul din atracţia lui Teodul. 
Puritatea creaţiei d-nei Voiculescu merită toată ad- 
miratia. Eminenta actriță a isbutit să-și glefuiascâ 
până la cântec rolul, arătându-ne că există un dans 
al cuvintelor, o fluturare necontenitä a vorbei. Irina 
Nădejde a sutinut cu bärbätie travestiul lui Radu 

copilul Doamnei. In genere travestiul, prin hibridi- 
tatea lui, ne repugnă, totus, Irina Nădejde ne-a do- 
vedit că talentul e în stare să schimbe, când e real, 
chiar şi sexul! Ce laudă mai bună se poate aduce, 
deci, actriței decât că şi-a jucat travestiul în adevăr, 
bäetèste, transpunând femeninul în ritm bäetesc ! 


Călugărul Teodul — căci nu putem în ruptul ca- 
pului să credem că ar fi adevărat că era jucat de 
un actor pe care îl cheamă Calboreanu — călugărul 


Teodul era stafie si în carne si'n oase chiar el! 
Rare ori am avut prilejul să vedem o mai adecuată 
pătrundere a rolului, o compoziţie mai inteligentă 
decât a lui Calboreanu. Pentru Blaga si Cruciada, 
Colboreanu este interpretul ideal. 

Nu putem uita apariţia tulburătoare — dar mai pu- 
tin de speriat decât ise păruse lui Nini citind textul 
piesei—a Ioanei (D-na Niţulescu). 

Nu este numai o simplă coincidenţă faptul că , So- 
cietatea Compozitorilor Romani" îşi sărbătoreşte zece 
ani de existenţă, în acelaș moment cu „Gândirea“. 
Foiletând admirabila publicaţie dată la iveală cu a- 
cestui prilej, de Societate — (alcătuită de Constantin 
Bräiloi si îngrijită de Mac Constantinescu), — îţi dai 
seama că ai în faţă nu numai aceias generaţie de 
oameni, cea care a dus pe umeri răsboiul, ci şi ace- 
lag duh animator întemeiat pe aceleaș coloane — pe 
seva tradiţiei : folklorul şi muzica liturgică, şi pe o 
înaltă tensiune estetică şi savantă tehnică. 

Această ecloziune matură a duhului generaţiei din 
preajma lui 1880-1890, a cărei truculentă floare dio- 
nisiacă este muzica diverşilor compozitori români 
cari s'au perindat în faţa sufietului nostru plin de 
mirarea încântării, vădeşte că duhul cel nou a în- 
vins, că structura românească a cristalizat în toate 
domeniile artei, în litere, în plastică, în muzică. 

Timp de patru zile, într'o întrecere perfect orga- 
nizatä de C, Brăiloi, vestitorul acestor dionisii, s'a 
desfăşurat cântarea sufletului românesc, jubileul de- 
cena] al Societăţii transformându-se înir'un adevărat 
„Carmen Saeculare‘ al României de totdeauna si de 
pretutindeni, 

In prima zi, C. Brăiloi a rostit crezul Societății si 
a demonstrat activitatea ei folkloristică, provocând 
uimirea întru ascultarea inventiunii muzicale popu- 
lare. In a doua zi am fost poftiţi la auditia muzicei 
de cameră, cu care prilej ne-a fost dat să constatăm 
nu numai dexteritatea compozitorilor români, dar și 
plinătatea şi originalitatea stilului lor. Octetul lui 
George Enescu, scris acum treizeci de ani, foind de 
invenţii orchestrale si plin de seva unei inspiratii e- 

£ ORTODOXISMUL si soarta religioasă a Euro- 
pei. În cartea sa „Religia, dreptul si moralitatea“ nu 
de mult apărută, profesorul rus N. N. Alexeiev ridică 


levate ne-a cucerit în deosebi. Deasemeni, armoniză- 
rile de folklor ale lui C, Brăiloi, care cunoaşte se- 
cretul de a desshioca din inspiraţia confuză și facilă 
a poporului diamantul rar al muzicii pure. 

Apoi, în ziua treia ni s'a dat o înfăţişare a cora- 
lului românesc. Dela cei mai vechi, până la cei mai 
noi, dela Muzicescu până la cei tineri, fresca româ- 
nească a corului ne-a dovedit profunzímea autorilor 
români. A 

Si astfel, treaptâ cu treaptä, am urcat inältimile 
muzicei românesti, ajungând în ziua cea de a patra 
pe muntele Sfant al Simfoniei. Compozitorii romani 
s'au arătat a fi nu numai pricepuţi orchestratori, dar 
ni s'au revelat talente într'adevăratul înţeles al cu- 
vântului simfonice. Enacovici prin siguranța stilului 
său structurat cu savanterie, Jora prin plinătatea in- 
spiratiei, Mihalovici prin truculenta sa si Rogalski 
prin construcţia plină de humor, sunt patru compo- 
nisti simfonici de veritabilă rasă. 

In acest fel, spectacolele compozitorilor constitue 
dovada vie a unei scoale românești autentice de 
compuneré muzicală. 

Jubileul a dat prilej şi unei binemeritate apoteoze 
a lui George Enescu. 

Tot timpul acestor serbări, Părintele muzicii româ- 
nesti a fost prezent, pe scenă dirijând, în culise im- 
bărbătând, în lojă ascultând cu religiozitate şi apro- 
band din toată plinätatea sufletului său compoziţiile 
ce se perindau. Triumful este al lui George Enescu 
și apoteoza, nu numai prin faptul că le merită pe 
deplin, ci şi prin aceea că știe să se bucure fără re- 
ticente şi cu cea mai intimă participare de succesele 
colegilor si elevilor săi, Cine l-a observat pe Enescu, 
cum jubila în timpul execuţiei fiecărei compoziţii, îşi 
dă seama cum a fost posibilă această minunätä eclo- 
ziune a pleiadei muzicale românești. 

Siârşind nu putem uita pe C. Brăiloi, animatorul 
si secretarul general al asociaţiei. Ne amintim, cum, 
acum zece ani, proaspăt sosit in tara, Brăiloi a ţinut 
o serie de conferințe de prezentare a liedului. Ne 
gândeam atunci, şi făceam în gând o prinsoare, că 
va mai trece încă mult timp până ce muzica româ- 
nească să aibă parte să fie prezentată în intregimea 
ei. În zece ani Brăiloi a împlinit prinsoarea pe care 
o făcusem pentru el. Mai mult decât un cuvânt se 
cuvine, deasemeni, şi ,lmpressei” care a organizat 
techniceste spectacolele compozitorilor, 

Constituită anul acesta, Impressa umple un gol sim- 
fit în problema spectacolului românesc. Problemă 
asupra căreia vom reveni. 


PAUL STERIAN 


MARUNTA 


în primul capitol o problemă foarte importantă — 
acea a soartei religioase a Europei contemporane. Re- 
dăm în rezumat acest capitol, care e cu atât mai in- 

teresant, cu cât autorul incearcä si prevadä si rolul 
ortodoxismului oriental în istoria Europei de mâine, 

Autorul începe prin a da o definiţie noţiunei de 
religie care să cuprindă toată varietatea fenomenelor 
istoric — culturale respective, începând cu sentimen- 
tele religioase ale popoarelor primitive si terminând 
cu sistemele religioase mondiale, ca induism, creşti- 
nism, islamism, Cu atât e mai greu, spune autorul, 
să dai o definiţie noliunei de religie cu cât noi ne-am 
obișnuit cu ideea că religia presupune existentă Di- 
vinităţii personale, pe când sunt milioane de oameni 
cari au trăit şi mai trăiesc şi acum cu idei religioase 
şi credințe, uneori foarte intensive, dar cari neagă 
existenţa lui Dumnezeu ca personalitate (de exemplu 
budistíí). E absolut imposibil de a exclude aceste cre- 
dinte din noţiunea de religie, dar in acelaș timp ele 
sunt în contradicţie complectă cu ideile noastre reli- 


gioase. 
În acest caz rămâne o singură idee care uneşte 
toate religiile: acea a „sfântului“, „superiorului” si 


„prețiosului”, În acest sens sub „ateism“ (adică de- 
plină ireligiozitate“) vom înţelege fiece ideologie, care 
nu recunoaşte nimic „sfânt“, Şi dimpotrivă recunoas- 
terea „Sfântului“ si a „Superiorului“ sub ori şi ce 
formă : totem, fetis, nirvanä, Divinitate personală si 
a. m. dọ, o putem considera ca forma de religiositate 
din care isvorăşte o religie. 

„Religia deci, spune autorul, este complexul idei- 
lor despre „sfânt“, „superior“ și preţios“, în mod ne- 
cesar legat de un anumit sistem de conduită si din 
care se naşte un anumit sistem de viață“. 

Culturile nu sunt decât o încărnare conştientă sau 
inconștientă a unor idei despre „preţios“. De varié- 
tatea acestor idei depinde și varietatea formelor de 
cultură, 

Există trei tipuri principale de religie. Primul este 
„religia vieței”, pentru care „superiorul“ este viata 
ìn forma ei corporală, viaţă aci pe pământ sau pe 
altă planetă, dar în orice caz o viaţă absolut ima- 
nentă, căreia nu-i corespunde nimic transcendent, 
Pentru acest tip de religie binele superior este viaţa, 
iar moartea—räul superior ; ființa supremă este năs- 
cătorul şi păstrătorul vietei Acestui tip de religie a- 
partine pägânätatea în diferite forme inclusiv si re- 
ligia elenă, 

A doilea tip de religie este religia morţii. Binele 
superior pentru această religie este eliberarea de viata 
în toate formele ei: corporală si spirituală. Viaţa este 
răul superior, suferința superioară, valoarea negativă 
superioară, Cea mai expresivă formă a acestei religii 
este budismul clasic. | 

A treilea tip de religie este religia vietei transfigu- 
rate, religia Învierii și a renasterei trupului, Această 
religie nu vede în viaţa pământească o valoare ab- 
soluta, dar nici ru o degradează la nivelul unei va- 
lori inferioare. Ea nu este religia morţii, dar nici nu 
neagă importanța enormă a actului mortal şi este ba- 
zaté pe ideea împăcării principiului imanent cu cel 


transcendent, Ideile principale ale acestei religii sunt 


„ideea încarnării Logosului în trup si ideea renaşte- 


rei trupului prin jertîa mortală. Cea mai înaltă ex- 
primare a acestei religii este creştinismul, 

Desigur că primul tip de religie, adică religia vieţii, 
a pierdut în contemporaneitate ori şi ce importanţă. 
Ideea esenţială a acestei religii a degenerat într'un 
sistem ireligios de organizare pământească a oame- 
nilor cu scop de a creia o viaţă materială fericită 
cât se poate de durabilă (comunism, socialism). De 
fapt însă in epoca noastră lupta se duce între cele- 
lalte două tipuri de religie : induism (în forma budis- 
muluí) şi creştinism. Nu trebue să diminuäm incli- 
narea omului contemporan (vorbim de omul european : 
din clasa cultă) spre budism, care fenomen se reflec- 
tează şi în filosofia europeană (Schopenhauer, Hartmann, 
panteismul hegelian) şi în răspândirea tot mai mare 
a ideilor teosofice. E prea probabil că popoarele 
apusene, după ce vor isprăvi odată cu. religia raiului, 
pământesc nu li va rămâne altă religie decât acea a 
morţii După o epocă atât de durabilă a cultului ire- 
ligiositatii — psihologic vorbind — popoarelor euro- 
pene, nu li rămâne decât religia nimicirii depline a vieţii, 

«Si atunci, conclude autorul, singurul adversar pu- 
ternic si demn al induismului poate fi numai cresti- 
nismul,.. Mai ales poate juca un rol important istoric 
ortodoxismul care cu drept cuvânt se poate mândri 
şi cu puritatea tradiţiilor vechi şi cu întelegerea pro- 
fundă a Orientului, atât de necesare pentru cunoaş- 
terea adevărului lui religios şi pentru combaterea 
rătăcirilor lui religioase”, 


mea 


GRUPUL ,ADEVERUL" SI GÂNDIREA. Cu pri- 
lejul întâiului deceniu încheiat de revista noastră, o 
parte din presa zilnică a publicat articole de recu- 
noaştere obiectivă a realizărilor şi rolului pe care 
Gândirea îl deţine în mişcarea intelectuală dela răz- 
boiu încoace, Nae Ionescu în Cuvântul, Pamfil Sei- 
caru, N. N. Tonitza şi Nicolae Roşu în Curentul, B. 
Cecropide ìn Universul, Emanoil Bucuţa în Rampa 
şi în excelent redactata Boabe de Grâu, au încrustat 
competent şi călduros evenimentul. Dintre reviste, 
Societatea de Mâine, Viaţa Literară, Duminica Uni- 
versului şi Klingsor, tribuna de un nivel atât de în- 
nalt a intelectualilor sași, au participat colegial la 
sărbătoarea Gândirii. | 

Un grup de publicații a tăcut chitic si meschin, 
grupul ,Adeverul". E adevărat că nu există niciun fel 
de afinitate între mişcarea noăstră profund româ- 
neaecâ și între Dimineaţa, Adeverul şi Adeverul Li- 
terar. Ani întregi o tăcere compactă şi metodică sa 
păstrat în coloanele acestui consorţiu in ce pri- 
veste activitatea Gândirii. Eram, cum se zice într'un 
anume jargon, „puși sub kerem“. Lucrul ne-a făcut o 
deosebită plăcere : era o dovadă că putem exista în 
mod strălucit fără compromisuri si fără certificate 


D. REMENCO 

din partea d-lor Em. Socor, C. Graur si C. Blu- 
menfeld. 

Dar dacä tâcerea acestui consor[íu ne fäcea onoare, 
existentämoasträ devenea tot mai dezagreabilă numite- 
lor ziare. 

Pentru a înţelege mai bine acest lucru e nevoie 
să subliniem tendința metodică a consortiului .,Ade- 
verul" de a acapara cu orice chip literatura româ- 
nească şi de a face din sufletul românesc o anexă a 
intereselor acestui consorţiu. O mare publicație cum 
a fost Viața Românească fu captată uşor pentru a fi 
apoi sugrumată în rate, Când în lunie 1930, Univer- 
sul Literar dispărea, Adeverul Literar a salutat a- 
ceastă dispariție cu un articol din care zbiera o fio- 
roasă şi bestială plăcere: murise încă o publicaţie 

` românească. lată ce spirit si ce tendinţe se desemnează 
din scrisul si fapta consortiului „Adeverul“ | 

-Dar Gândirea rezista şi exista. Consorţiul „Adeve- 
rut? şi-a eşit din sèrite. A rupt tăcerea care numai 
însemna nimic şi a trecut în ofensivă. De doiani în- 
deosebi, Adeverul şi Adeverul Literar duc impotriva 
noastră cea mai violentă si mai lipsită de scrupul 
campanie din câte s'au dus vreodată. Nu campanie 
de idei nici critică literară, ci câmpanie metodică de 
discreditare prin calomnie repetată şi prin injurie or- 
ganizaté. De notat: Gândirea nu atacase niciodată 
vreuna din publicaţiile consortiului, pentru simplul 
motiv că ele n'au absolut nimic comun cu literatura 
românească. La atacurile sălbatice, de cele mai multe 
ori; n'am răspuns, lar când am răspuns; am făcut-o 
cu perfectă stăpânire de noi înșine. Consorţiul a in- 
terpretat, probabil, repugnanta noastră ca o timidi- 
tate. Atacurile s'au repetat mai furibunde, expresii 
ale unui spirit strâmt, fanatic şi posedat, lipsit de 
toleranţă elementară şi de elementară civilizaţie, Rând 
pe rând, sau în bloc, colaboratorii Gândirii au fost 
terfeliti ca ultimele lepădături ale scrisului si ale mo- 
ralei. V. Voiculescu a fost calomniat până si in pro- 
fesiunea sa de medic. Tudor Vianu a fost vulgar in- 
juriat fiindcă, printr'un superb gest de indignare, îşi 
retrăgea colaborarea dela foile consortiului, Am fost 
trataţi în bloc ca o bandă care operează tapând, eu 
fiind şeful bandei, Numele meu, familia, cinstea, co- 
rectitudinea, nimic nu mi-a fost cruțat de calomnie 
si de batjocură. Am socotit totuși ca singurul mijloc 
civilizat de apărare: justiţia. Voiu face în faţa Tri- 
bunalului întregul proces al acestui consorțiu primej- 
dios pentru tot ce e cinstit și românesc, peniru tot 

"ce é spirit constructiv în această tara. 





ADAOS. Ni se atrage atenţia asupra unei omisiuni 
pe care am făcut-o, si Cezar Petrescu si eu, în arti- 
colele din numărul festiv al acestei reviste. E vorba 





lanuaris 1931 


de acel timp de transitie si incertitudine când Gân- 
direa, apărută la Cluj, a trebuit să se mute la Bucu- 
resti. In Clujul românesc, de al fel, multe încercări 
de a infiripa o revistă literară au căzut în vid. 

Gândirea a trebuit să plece din Cluj pentru a sări 
peste moarte. Saltul acesta n'ar fi fost cu putinţă fără 
concursul şi jertfele a doi tineri prieteni: căpitanul 
Nae Popescu şi Tiberiu Moşoiu, actualmente profesor 
la Academia juridică din Oradia. Ei au oferit şi su- 
mele necesare şi o redacţie primitoare care ajunsese 
un fel de azil pentru boema de atunci din jurul re- 
vistei, Că în articolul meu m'am menţionat acest fru- 
mos devotament literar, e regretabil. Lui i se dato- 
reste existenţa celui de al doilea an al revistei. Scă- 
parea mea din vedere are o singură explicaţie: în 
acea vreme lipsiam din ţară. Incepând cu anul al 
treilea însă, nimeni nu cunoaște mai bine ca mine 
istoria acestei reviste, 





GÂNDIRISM şi ORTODOXIE întitulează Mircea 
Vulcănescu un vast foileton în care, plecând dela o 
discuţie la masa aniversară a acestei reviste, face o 
serie de considerații, — unele foarte interesante, al- 
tele deadreptul false, Gresala sa iniţială e că judecă 
o mişcare literară după câteva vorbe spuse la o a- 
gapä, când singura sursă de documentare ii sta la 
dispoziţie în colecţiile revistei. În ce mă priveşte, am 
crezut inutil să fac declaraţii de principii față de o 
asistență care cunoștea perfect principiile noastre. 
Am preferit să gustăm cuvintele cu miez ale unor 
oameni ca d. Simeon Mehedinţi si d. Octavian Goga 
cari, venind de dincolo de noi, ne acordau simpatia lor 
infelegatoare,—si urările miscate ale delegației Uniunii 
studenţilor creștini, adică cei ce vin după noi. Că 
unul sau altul dintre comeseni a emis unele păreri 
strict personale, ele, tocmai prin aceasta, nu anga- 
jează întru nimic revista Liber era fiecare să vor- 
bească ce vrea. O agapä nu e doar un număr de 
revistă | 

Ortodoxia nu acoperă întru totul „sândirismul“, 
zice mai departe Mircea Vulcănescu. Si are dreptate. 
Dar e asta o descoperire nouă? „Gândirismul“ e mai 
complex: traditionalism, ortodoxie, autohtonism, mo- 
narhism, — principii atât de limpede expuse in pa- 
ginile noastre. Nae Ionescu nu gresea cu nimic enu- 
merându-le în substantialul său articol aniversar din 
Cuvântul, Mircea Vulcănescu e de altă părere? Su- 
prapunerea ortodoxiei cu complexul „sândirist“ e 
o chestiune de transformare individuală. Ea s'ar pe- 
trece brusc si colectiv într'un singur mod : când s'ar 
coborî pe crestetele noastre ale tuturor virgulele de 
flacärä ale Cincizecimii. Să nădăjduim această su- 
prema grație. 


NICHIFOR CRAINIC 





Secretar de redacţie: Al. Badauta 

